****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | Ημερομηνία: 2/4/2019 |
| **ΥΠΟΥΡΓΕΙΟ ΑΓΡΟΤΙΚΗΣ**  | Αριθμ. πρωτ. 2464 |
| **ΑΝΑΠΤΥΞΗΣ & ΤΡΟΦΙΜΩΝ****ΓΕΝΙΚΗ ΓΡΑΜΜΑΤΕΙΑ ΑΓΡΟΤΙΚΗΣ**  |  |
| **ΠΟΛΙΤΙΚΗΣ ΚΑΙ ΔΙΑΧΕΙΡΙΣΗΣ ΚΟΙΝΟΤΙΚΩΝ ΠΟΡΩΝ****ΕΙΔΙΚΗ ΥΠΗΡΕΣΙΑ ΕΦΑΡΜΟΓΗΣ** **Π.Α.Α. 2014-2020**Μονάδα Επενδύσεων στις Γεωργικές ΕκμεταλλεύσειςΤαχ. Διεύθυνση : Λ. Αθηνών 54-56Ταχ. Κωδ. : 104 41, ΑΘΗΝΑΠληροφορίες : Πανοπούλου ΚλεοπάτραΤηλέφωνο : 210 5275230Fax : 210 5275268e-mail : kpanopoulou@mou.gr  |  |

**Θέμα: «Οδηγίες Συμπλήρωσης και Υποβολής Αίτησης Στήριξης στο Υπομέτρο 6.3»**

**Σχετικό:** Η αρ. 592/23-1-2019 1η Πρόσκληση για την υποβολή αιτήσεων στήριξης – φακέλων υποψηφιότητας προς ένταξη στο Υπομέτρο 6.3 «Ανάπτυξη μικρών γεωργικών εκμεταλλεύσεων» του Προγράμματος Αγροτικής Ανάπτυξης (ΠΑΑ) της Ελλάδας 2014 – 2020 όπως κάθε φορά ισχύει.

**Οι παρούσες οδηγίες συμπλήρωσης παρέχονται για τη διευκόλυνση των μελετητών και των υποψηφίων. Δεν πρέπει για κανένα λόγο να εκληφθούν ως θεσμικό πλαίσιο του μέτρου ούτε μπορούν να το αντικαταστήσουν. Οτιδήποτε δεν αναφέρεται στις παρούσες οδηγίες, δεν αποτελεί παράλειψη ούτε μπορεί να θεωρηθεί ότι ακυρώνει διάταξη του θεσμικού πλαισίου. Στην περίπτωση που υπάρχει ασυνέπεια των οδηγιών με το θεσμικό πλαίσιο, υπερισχύει το θεσμικό πλαίσιο του μέτρου. Στοιχεία τα οποία έχουν εφαρμογή στον υποψήφιο, σύμφωνα με το θεσμικό πλαίσιο των δράσεων, πρέπει να συμπληρώνονται ακόμα και στην περίπτωση που το σύστημα δεν χειρίζεται τα σχετικά πεδία ως υποχρεωτικά.**

**ΕΙΣΟΔΟΣ ΣΤΟ ΣΥΣΤΗΜΑ ΚΑΙ ΕΠΙΛΟΓΗ ΑΙΤΗΣΗΣ**

Η ηλεκτρονική υποβολή νέας πρότασης στο υπομέτρο 6.3 «Ανάπτυξη μικρών γεωργικών εκμεταλλεύσεων» γίνεται μέσω του πληροφοριακού συστήματος κρατικών ενισχύσεων. Θα πρέπει να επισκεφτείτε την ιστοσελίδα [www.ependyseis.gr/mis](http://www.ependyseis.gr/mis) και να εγγραφείτε στο σύστημα, όπου θα επιλέξετε την «εγγραφή νέου χρήστη», εάν επισκέπτεστε την ιστοσελίδα για πρώτη φορά. Στη συνέχεια από τον κατάλογο επιλογών «Επιλέξτε Δράση» επιλέγεται «Ανάπτυξη μικρών γεωργικών εκμεταλλεύσεων» και συμπληρώνετε όλα τα πεδία που εμφανίζονται στην οθόνη.

Πραγματοποιείτε άπαξ την εγγραφή σας στο πληροφορικό σύστημα. Αν διαθέτετε λογαριασμό από οποιαδήποτε προγενέστερη εγγραφή σας σε άλλο μέτρο ή δράση, χρησιμοποιείστε τον ίδιο.

Μετά την εγγραφή σας και την είσοδο στο πληροφορικό σύστημα του μέτρου, επιλέγετε «Οι Υποβολές μου» και στη συνέχεια, επιλέγετε στη στήλη Κωδικός Έργου το έργο που σας ενδιαφέρει. Αφού ανοίξει η καρτέλα «Γενικά στοιχεία», επιλέγετε «Επεξεργασία» πάνω δεξιά, ώστε να περάσετε στη σταδιακή συμπλήρωση του φακέλου υποψηφιότητας.

Οδηγίες σε πεδία με προφανή συμπλήρωση, παραλείπονται.

**ΕΙΚΟΝΙΔΙΑ ΕΝΕΡΓΕΙΩΝ**

Στις διαθέσιμες καρτέλες που εμφανίζονται, υπάρχουν κατά περίπτωση στο δεξί μέρος τα ακόλουθα εικονίδια ενεργειών:

- **Edit**: Παρέχει την δυνατότητα εισόδου στην επεξεργασία καρτέλας προκειμένου να μεταβάλλετε ήδη καταχωρημένα στοιχεία.

- **Update**: Παρέχει την δυνατότητα αποθήκευσης νέων ή τροποποιημένων στοιχείων με ταυτόχρονη έξοδο από την επεξεργασία καρτέλας. Εμφανίζεται όταν έχει πραγματοποιηθεί εισαγωγή ή/και μεταβολή στοιχείων. Στην περίπτωση που με το πάτημα του κουμπιού αυτού κοκκινίσει η καρτέλα υποβολής, σημαίνει ότι δεν έχει γίνει αποθήκευση και συνεπώς πρέπει να επαναλάβετε τη διαδικασία.

- **Cancel**: Παρέχει την δυνατότητα εξόδου από την επεξεργασία καρτέλας χωρίς να αποθηκευτούν τυχόν νέα ή τροποποιημένα στοιχεία.

- **Filter**: Παρέχει την δυνατότητα συμπλήρωσης μέρους περιγραφής προκειμένου να φιλτράρει την επιλογή στο πεδίο που θέλετε να συμπληρώσετε. Αν π.χ. συμπληρώσετε «κορινθ» εμφανίζει μόνο Δημοτικές – Τοπικές Κοινότητες της ΠΕ Κορίνθου. κ.ο.κ.

- **Add new**: Παρέχει την δυνατότητα προσθήκης εγγραφής.

- **Delete**: Παρέχει την δυνατότητα διαγραφής της επιλεγμένης εγγραφής.

- **Αποθήκευση**: Παρέχει την δυνατότητα αποθήκευσης όλων των στοιχείων που έχουν καταχωρηθεί ή τροποποιηθεί. Λειτουργικά, είναι ισοδύναμη επιλογή με την Update και χρησιμοποιείται όταν ο χρήστης θέλει να παραμείνει στην τρέχουσα καρτέλα για περαιτέρω επεξεργασία των στοιχείων.

-  **Home** : Επιστροφή στο κεντρικό menu**.**

**Όλες οι εκτάσεις που εμφανίζονται στο σύστημα είναι σε εκτάρια. Συμπληρώνονται με ακρίβεια μέχρι και δύο δεκαδικών. Αντίστοιχα, οποιοδήποτε στοιχείο συμπληρώσετε που αφορά σε έκταση, πρέπει να το συμπληρώσετε σε εκτάρια.**

**ΠΕΔΙΑ ΚΑΤΑΧΩΡΗΣΗΣ ΤΩΝ ΣΤΟΙΧΕΙΩΝ ΤΗΣ ΑΙΤΗΣΗΣ**

**ΕΝΟΤΗΤΑ Ι. ΓΕΝΙΚΑ ΣΤΟΙΧΕΙΑ ΠΡΟΚΗΡΥΞΗΣ/ΔΡΑΣΗΣ**

Τα πεδία είναι προσυμπληρωμένα στο πλαίσιο ταυτότητας του υπομέτρου.

**ΕΝΟΤΗΤΑ ΙΙ. ΣΤΟΙΧΕΙΑ ΤΑΥΤΟΤΗΤΑΣ ΕΠΙΧΕΙΡΗΣΗΣ – ΔΙΚΑΙΟΥΧΩΝ**

|  |  |
| --- | --- |
| **1.**  | **Γενικά Στοιχεία Επένδυσης (Επιχείρησης)** |

Επιλέγοντας Στοιχεία Ταυτότητας Επιχείρησης – Υποψηφίων, αρχικά συμπληρώνετε την καρτέλα «Γενικά Στοιχεία Επένδυσης (Επιχείρησης)»

|  |
| --- |
| **Γενικά Στοιχεία Επιχείρησης (Φυσικό Πρόσωπο)** |

Πατώντας το κουμπί edit  δεξιά της καρτέλας, ξεκινά η συμπλήρωση των γενικών στοιχείων της επιχείρησης. Συμπληρώστε ως εξής:

|  |  |
| --- | --- |
| **ΠΕΔΙΟ** | **ΣΥΜΠΛΗΡΩΣΗ** |
| **Στοιχεία υποψηφίου** |
| **Τίτλος Πράξης** | Συμπληρώστε το επώνυμο και το όνομα (με αυτή την σειρά) του υποψηφίου βάσει του εγγράφου ταυτοποίησης  |
| **Τίτλος Πράξης (Αγγλικά)**  | Συμπληρώστε το επώνυμο και το όνομα (με αυτή την σειρά) του υποψηφίου με λατινικούς χαρακτήρες |
| **Α.Φ.Μ.** | Συμπληρώστε τον Αριθμό Φορολογικού Μητρώου του υποψήφιου  |
| **Είδος Βιβλίων** | Επιλέξτε το είδος βιβλίων που τηρεί ο υποψήφιος από την λίστα τιμών, βάσει στοιχείων μητρώου Δ.Ο.Υ.  |
| **Αριθμός λογαριασμού τραπέζης (IBAN)** | Συμπληρώνεται το ΙΒΑΝ |
| **Έδρα εκμετάλλευσης (τόπος μόνιμης κατοικίας υποψηφίου)** |
| **Δημοτική – Τοπική Κοινότητα** | Συμπληρώστε σύμφωνα με τη βεβαίωση Δημάρχου. Αφορά τον τόπο μόνιμης κατοικίας του αρχηγού της εκμετάλλευσης. Για να περιορίσετε τη λίστα, συμπληρώστε στο πεδίο filter μέρος της ονομασίας της δημοτικής – τοπικής κοινότητας. Πρόσθετα σε περιπτώσεις όπου από τον υπόλοιπο φάκελο (π.χ. διεύθυνση κατοικίας στο εκκαθαριστικό του Ε1) προκύπτουν αντικρουόμενα στοιχεία με τη βεβαίωση Δημάρχου, προτείνεται προκειμένου να διευκολυνθεί η αξιολόγηση, να προσκομίζονται και πρόσθετα της βεβαίωσης Δημάρχου δικαιολογητικά. Ενδεικτικά αναφέρονται αντίγραφο ισχύοντος ενοικιαστηρίου συμβολαίου θεωρημένο από την Δ.Ο.Υ, αποδείξεις οργανισμών κοινής ωφέλειας, φοίτηση παιδιών, αλλαγή των στοιχείων στην Δ.Ο.Υ. κ.λπ. |
| **Οδός - Αριθμός** | Κανονικά οι Δήμοι οφείλουν να έχουν ονομάσει όλες τις οδούς. Συμπληρώστε «πάροδος της οδού ΧΧΧΧ» ή «άνευ ονόματος οδού» στην περίπτωση που αυτό δεν έχει γίνει για την οδό της μόνιμης κατοικίας του υποψηφίου. |
| **Ταχ. Κωδικός** | Συμπληρώστε χωρίς κενά |

Μετά την ολοκλήρωση πατήστε το κουμπί update δεξιά στην καρτέλα ώστε να καταχωρηθούν οι αλλαγές. Με αντίστοιχη διαδικασία, edit και update, μπορείτε να αλλάξετε ήδη υπάρχουσες καταχωρήσεις. Με το κουμπί cancel απορρίπτετε τις αλλαγές και η καρτέλα κλείνει χωρίς καταχώρηση των αλλαγών.

|  |  |
| --- | --- |
| **2.**  | **Στοιχεία Υποψηφίου** |

|  |  |
| --- | --- |
| **2.1**  | **Γενικά Στοιχεία Αρχηγού Γεωργικής Εκμετάλλευσης**  |

Πατώντας το edit, ανοίγει η καρτέλα «**Γενικά στοιχεία αρχηγού γεωργικής εκμετάλλευσης**». Πέρα από τα απολύτως προφανή:

|  |  |  |
| --- | --- | --- |
| **Ατομικά Στοιχεία Αρχηγού Γεωργικής Εκμετάλλευσης** | **Φύλο**  | Επιλέξτε το φύλο του/της υποψηφίου |
| **Επώνυμο (όπως στην ταυτότητα)** | Συμπληρώστε το επώνυμο του υποψηφίου βάσει του εγγράφου ταυτοποίησης  |
| **Όνομα** | Συμπληρώστε το όνομα του υποψηφίου βάσει του εγγράφου ταυτοποίησης  |
| **Όνομα Πατέρα** | Συμπληρώστε το όνομα του πατέρα του υποψηφίου βάσει του εγγράφου ταυτοποίησης  |
| **Ημερομηνία Γέννησης** | Σύμφωνα με το ΑΔΤ ή το διαβατήριο |
| **Α.Δ.Τ/Διαβατηρίου** | Συμπληρώστε χωρίς κενά ανάμεσα σε γράμματα και αριθμό. |
| **Α.Μ.Κ.Α.** | Συμπληρώστε το ΑΜΚΑ του υποψήφιου χωρίς κενά ανάμεσα στους αριθμούς |
| **Α.Φ.Μ.** |

|  |
| --- |
| Συμπληρώστε τον Αριθμό Φορολογικού Μητρώου του υποψήφιου χωρίς κενά ανάμεσα στους αριθμούς |

 |
| **Δ.Ο.Υ.** |

|  |
| --- |
| Επιλέξτε την Δ.Ο.Υ. στην οποία υπάγεται ο υποψήφιος, βάσει στοιχείων μητρώου. Για ευκολία, στο κελί  συμπληρώστε μέρος του ονόματος της ΔΟΥ προκειμένου να περιοριστούν οι επιλογές της αναδιπλούμενης λίστας.  |

 |
| **Μορφωτικό επίπεδο** |

|  |
| --- |
| Επιλέξτε από τη λίστα τιμών το κατάλληλο επίπεδο ή «κενό».  |

 |
| **Ταμείο ασφάλισης** | Επιλέξτε από τη λίστα τιμών το Ταμείο ασφάλισης του υποψηφίου  |
| **Αντικείμενο δραστηριότητας** | Συμπληρώστε την κύρια δραστηριότητα του υποψήφιου βάσει στοιχείων μητρώου Δ.Ο.Υ.  |
| **Παραγωγική κατεύθυνση**  | Επιλέξτε τιμή από λίστα: (φυτική / ζωική / μικτή) Η ένδειξη «μικτή» επιλέγεται μόνο στην περίπτωση της μελισσοκομίας και της σηροτροφίας.  |
| **Προϊόν / Προϊόντα Δραστηριοποίησης** | Συμπληρώστε σε ελεύθερο κείμενο τα προϊόντα δραστηριοποίησης του υποψήφιου στην αρχική κατάσταση. |
| **Οικογενειακή κατάσταση** | Συμπληρώνεται με βάση το πιστοποιητικό οικογενειακής κατάστασης |
| **Τόπος Μόνιμης Κατοικίας** | **Δημοτική / Τοπική Κοινότητα** | Συμπληρώστε σύμφωνα με τη βεβαίωση Δημάρχου. Αφορά τον τόπο μόνιμης κατοικίας του αρχηγού της εκμετάλλευσης. Για να περιορίσετε τη λίστα, συμπληρώστε στο πεδίο filter μέρος της ονομασίας της δημοτικής – τοπικής κοινότητας. Πρόσθετα σε περιπτώσεις όπου από τον υπόλοιπο φάκελο (π.χ. διεύθυνση κατοικίας στο εκκαθαριστικό του Ε1) προκύπτουν αντικρουόμενα στοιχεία με τη βεβαίωση Δημάρχου, προτείνεται προκειμένου να διευκολυνθεί η αξιολόγηση, να προσκομίζονται και πρόσθετα της βεβαίωσης Δημάρχου δικαιολογητικά. Ενδεικτικά αναφέρονται αντίγραφο ισχύοντος ενοικιαστηρίου συμβολαίου θεωρημένο από την Δ.Ο.Υ, αποδείξεις οργανισμών κοινής ωφέλειας, φοίτηση παιδιών, αλλαγή των στοιχείων στην Δ.Ο.Υ. κ.λπ. |
| **Οδός – Αριθμός** | Κανονικά οι Δήμοι οφείλουν να έχουν ονομάσει όλες τις οδούς. Συμπληρώστε «πάροδος της οδού ΧΧΧΧ» ή «άνευ ονόματος οδού» στην περίπτωση που αυτό δεν έχει γίνει για την οδό της μόνιμης κατοικίας του υποψηφίου. |
| **Τ.Κ.**  | Συμπληρώστε χωρίς κενά |
| **Τηλέφωνο επικοινωνίας (Σταθερό)** | Συμπληρώστε χωρίς κενά. Συχνά οι υποψήφιοι δηλώνουν λάθος τηλέφωνα εκ προθέσεως. Αυτό δεν είναι λόγος απόρριψης αλλά υπάρχουν φορές που με αυτόν τον τρόπο χάνουν τη δυνατότητα να διορθώνουν έγκαιρα λάθη και παραλείψεις καθώς δεν μπορούμε να τους εντοπίσουμε εύκολα για ενημέρωση. |
| **Τηλέφωνο επικοινωνίας (Κινητό)** |
| **e-mail** | Συμπληρώστε το email του αρχηγού της εκμετάλλευσης. Σε κάθε περίπτωση η ενημέρωση που θα στέλνουμε στο email θα κοινοποιείται και στον μελετητή.Το email πρέπει να έχει την αποδεκτή μορφή email, δηλαδή xxxxx@xx.xx  |
| **Είδος Περιοχής** | Συμπληρώνονται από το σύστημα με βάση τη Δημοτική – Τοπική Κοινότητα |
| **ΠληθυσμόςΠεριοχής** |
| **Νησιωτικός / Ορεινός χαρακτήρας** **(Ορεινή ή νησί με πληθυσμό μικρότερο των 3.000 κατοίκων ή νησί σε μη νησιωτική περιφέρεια)** |

|  |  |
| --- | --- |
| **2.2**  | **Κ.Α.Δ. (Σύμφωνα με τον ΚΑΔ 2010 – NACE Group Level)** |

|  |  |
| --- | --- |
| 2.2.1 | **Κ.Α.Δ. ΚΥΡΙΑΣ ΔΡΑΣΤΗΡΙΟΤΗΤΑΣ** |

|  |  |  |
| --- | --- | --- |
| Α/Α | Κωδικός - Περιγραφή Κ.Α.Δ. | Ημερομηνία |
| 1 |

|  |
| --- |
| Εισάγετε τον κύριο ΚΑΔ του υποψηφίου βάσει βεβαίωσης μεταβολών μητρώου Δ.Ο.Υ. Χρησιμοποιείστε το κελί πληκτρολογώντας μέρος της περιγραφής του ΚΑΔ προκειμένου να ενεργοποιηθεί το drop down menu.  |

 |

|  |
| --- |
| Εισάγετε την ημερομηνία που έχει προστεθεί ο αντίστοιχος ΚΑΔ στο Μητρώο της ΔΟΥ για τον υποψήφιο που αφορά η αίτηση στήριξης, βάσει βεβαίωσης μεταβολών μητρώου Δ.Ο.Υ.  |

 |

|  |  |
| --- | --- |
| 2.2.2 | **Κ.Α.Δ. ΛΟΙΠΩΝ ΔΡΑΣΤΗΡΙΟΤΗΤΩΝ** |

|  |  |  |
| --- | --- | --- |
| Α/Α | Κωδικός - Περιγραφή Κ.Α.Δ. | Ημερομηνία |
| 1 | Εισάγετε τους λοιπούς ΚΑΔ του υποψηφίου βάσει βεβαίωσης μεταβολών μητρώου Δ.Ο.Υ. Χρησιμοποιείστε το κελί  πληκτρολογώντας μέρος της περιγραφής του ΚΑΔ προκειμένου να ενεργοποιηθεί το drop down menu.  |

|  |
| --- |
| Εισάγετε την ημερομηνία που έχει προστεθεί ο αντίστοιχος ΚΑΔ στο Μητρώο της ΔΟΥ για τον υποψήφιο που αφορά η αίτηση στήριξης, βάσει βεβαίωσης μεταβολών μητρώου Δ.Ο.Υ.  |

 |

|  |
| --- |
| 2.3 **Λοιπά Στοιχεία Αρχηγού Γεωργικής Εκμετάλλευσης** |
| **Κατηγορία Υπηκοότητας** | Συμπληρώστε ανάλογα. Πολίτες τρίτων χωρών είναι όσοι δεν έχουν υπηκοότητα κάποιου κράτους μέλους της Ευρωπαϊκής Ένωσης. |
| **Αρ. Εγγράφου Τεκμηρίωσης Υπηκοότητας** | Συμπληρώνεται μόνο ο αύξων αριθμός που έχει αναγράψει ο μελετητής στο σχετικό έγγραφο. Το έγγραφο αυτό, σύμφωνα με την παράγραφο 3.5 του άρθρου 14 της Πρόσκλησης μπορεί να είναι: α) Για πολίτες της Ε.Ε., έγγραφο πιστοποίησης μόνιμης διαμονής πολίτη της Ένωσης ή Δελτίο μόνιμης διαμονής μέλους οικογένειας πολίτη της Ένωσης. β) Για πολίτες τρίτων χωρών, άδεια διαμονής επί μακρόν διαμένοντος ή άδεια διαμονής δεύτερης γενιάς ή άδεια διαμονής δεκαετούς διάρκειας ή δελτίο διαμονής σε σύζυγο πολίτη άλλου κράτους – μέλους της Ε.Ε. ή δελτίο διαμονής σε υπηκόους τρίτων χωρών μέλη οικογένειας πολίτη άλλου κράτους – μέλους της Ε.Ε. Στις δύο τελευταίες περιπτώσεις είναι απαραίτητη η προσκόμιση των δικαιολογητικών της παραγράφου 3.5.α και για τον/την σύζυγο του υποψηφίου ή το μέλος της οικογένειας που είναι πολίτης άλλου κράτους – μέλους της Ε.Ε. |
| **Ποσοστό αναπηρίας (εφόσον υπάρχει αναπηρία)** | Σύμφωνα με το άρθρο 9 της Πρόσκλησης, όσοι λαμβάνουν συντάξεις αναπηρίας ή/και επιδόματα αναπηρίας με ποσοστό αναπηρίας ίσο ή μεγαλύτερο του 67% και κρίνονται από τον αρμόδιο φορέα (ΚΕΠΑ) ως μη ικανοί προς εργασία (βιοποριστικό επάγγελμα) δεν είναι επιλέξιμοι για ένταξη στο μέτρο. Συνεπώς τα συγκεκριμένα πεδία συμπληρώνονται από όσους λαμβάνουν σύνταξη αναπηρίας αλλά δεν έχουν κριθεί ως μη ικανοί για εργασία προκειμένου να μπορέσει να κριθεί κατά πόσο μπορούν να ενταχθούν στο μέτρο ή όχι. Όμως, οι δεσμεύσεις/υποχρεώσεις που αναλαμβάνει δεν αναστέλλονται. Συνεπώς πρέπει ο υποψήφιος να έχει διερευνήσει το αν μπορεί να εγγραφεί στον Ο.Γ.Α. |
| **Αρ. Εγγράφου Τεκμηρίωσης ικανότητας προς εργασία** | Συμπληρώνεται μόνο ο αύξων αριθμός που έχει αναγράψει ο μελετητής στο σχετικό έγγραφο. |
| **ΦΟΙΤΗΤΕΣ / ΣΠΟΥΔΑΣΤΕΣ** | **Σχολή** | Συμπληρώστε τον τίτλο του Ιδρύματος και το τμήμα, το έτος φοίτησης του υποψηφίου και τα προβλεπόμενα έτη φοίτησης. Όσοι είναι σπουδάστριες- σπουδαστές ή φοιτήτριες- φοιτητές από την έναρξη της φοίτησης έως τη συμπλήρωση του αριθμού των προβλεπόμενων ετών φοίτησης για κάθε σχολή είναι μη επιλέξιμοι. Τα στοιχεία των υποψηφίων θα διασταυρωθούν με τη βάση δεδομένων που τηρείται στο Υπουργείο Παιδείας. Οι μεταπτυχιακοί φοιτητές είναι επιλέξιμοι χωρίς προϋποθέσεις. Επιλέξιμοι μπορούν να είναι και οι φοιτητές που έχουν επισυνάψει στο φάκελο υποψηφιότητας απόφαση αναστολής της φοίτησης τους ή αποδεικτικό υποβολής αίτησης για αναστολή φοίτησης με ημερομηνία υποβολής προγενέστερη της ημερομηνίας επιλεξιμότητας των δικαιολογητικών. Στην δεύτερη περίπτωση η απόφαση αναστολής πρέπει να προσκομισθεί μέχρι το αργότερο την ολοκλήρωση της αξιολόγησης. |
| **Έτος Φοίτησης** |
| **Προβλεπόμενα έτη φοίτησης** |
| **ΕΙΣΟΔΗΜΑΤΙΚΟ ΚΡΙΤΗΡΙΟ** | **Υποχρέωση υποβολής φορολογικής δήλωσης** | Σε αυτό το πεδίο πρέπει να συμπληρώνεται ΝΑΙ |
| **Ατομικό εισόδημα 3ετιας (Μ.Ο.) (από κάθε πηγή)** | \*\*Συμπληρώνεται το Μ.Ο. του ατομικού εισοδήματος των φορολογικών ετών 2015, 2016 και 2017 (φορολογικές δηλώσεις που υποβλήθηκαν αντίστοιχα τα έτη 2016, 2017 και 2018).Η τριετία μπορεί να περιλαμβάνει τα φορολογικά έτη 2016, 2017, 2018 με την προϋπόθεση ότι έχει ολοκληρωθεί η υποβολή φορολογικών στοιχείων (Ε1 και Ε3) και εκκαθάριση αυτών για το έτος 2018 (φορολογική δήλωση 2019). Για τον υπολογισμό του Μ.Ο. του ατομικού αγροτικού εισοδήματος, του ατομικού εισοδήματος και του συνολικού οικογενειακού εισοδήματος λαμβάνεται υπόψη η ίδια τριετία. **Για τον υπολογισμό του ατομικού εισοδήματος λαμβάνονται υπόψη τα στοιχεία των αρχικών φορολογικών δηλώσεων εισοδήματος του υποψηφίου. Δεν γίνονται δεκτές, τροποποιήσεις των φορολογικών στοιχείων του υποψηφίου που αφορούν σε μεταβολή των δηλωθέντων εισοδημάτων.** **Προσοχή: Σε περίπτωση που ο Μ.Ο. του ατομικού εισοδήματος έχει αρνητικό πρόσημο, πρέπει να συμπληρωθεί ο αριθμός 0.** |
| **Ατομικό αγροτικό εισόδημα 3ετίας (Μ.Ο.)** | \*Συμπληρώνεται το Μ.Ο. του ατομικού αγροτικού εισοδήματος των φορολογικών ετών 2015, 2016 και 2017.Η τριετία μπορεί να περιλαμβάνει τα φορολογικά έτη 2016, 2017, 2018 με την προϋπόθεση ότι έχει ολοκληρωθεί η υποβολή φορολογικών στοιχείων (Ε1 και Ε3) και εκκαθάριση αυτών για το έτος 2018 (φορολογική δήλωση 2019). Για τον υπολογισμό του Μ.Ο. του ατομικού αγροτικού εισοδήματος, του ατομικού εισοδήματος και του συνολικού οικογενειακού εισοδήματος λαμβάνεται υπόψη η ίδια τριετία. **Για τον υπολογισμό του ατομικού αγροτικού εισοδήματος λαμβάνονται υπόψη τα στοιχεία των αρχικών φορολογικών δηλώσεων εισοδήματος του υποψηφίου. Δεν γίνονται δεκτές, τροποποιήσεις των φορολογικών στοιχείων του υποψηφίου που αφορούν σε μεταβολή των δηλωθέντων εισοδημάτων.** |
| **Οικογενειακό εισόδημα 3ετίας (ΜΟ) (από κάθε πηγή)** | \*\*Συμπληρώνεται το Μ.Ο. του οικογενειακού εισοδήματος των φορολογικών ετών 2015, 2016 και 2017. Σε υποψήφιο/α που δεν είναι παντρεμένος/η, το οικογενειακό εισόδημα ταυτίζεται με το ατομικό εισόδημα και συμπληρώνεται το ίδιο ποσό με το ατομικό εισόδημα.Η τριετία μπορεί να περιλαμβάνει τα φορολογικά έτη 2016, 2017, 2018 με την προϋπόθεση ότι έχει ολοκληρωθεί η υποβολή φορολογικών στοιχείων (Ε1 και Ε3) και εκκαθάριση αυτών για το έτος 2018 (φορολογική δήλωση 2019).. Για τον υπολογισμό του Μ.Ο. του ατομικού αγροτικού εισοδήματος, του ατομικού εισοδήματος και του συνολικού οικογενειακού εισοδήματος λαμβάνεται υπόψη η ίδια τριετία. **Για τον υπολογισμό του οικογενειακού εισοδήματος λαμβάνονται υπόψη τα στοιχεία των αρχικών φορολογικών δηλώσεων εισοδήματος του υποψηφίου. Δεν γίνονται δεκτές, τροποποιήσεις των φορολογικών στοιχείων του υποψηφίου που αφορούν σε μεταβολή των δηλωθέντων εισοδημάτων.****Προσοχή: Σε περίπτωση που ο Μ.Ο. του συνολικού οικογενειακού εισοδήματος έχει αρνητικό πρόσημο, θα πρέπει να συμπληρωθεί ο αριθμός 0.** |
| **Αριθμός έγγραφων τεκμηρίωσης** | Στο πεδίο συμπληρώστε τη σχετική αρίθμηση των δικαιολογητικών. |

\*ΑΤΟΜΙΚΟ ΑΓΡΟΤΙΚΟ ΕΙΣΟΔΗΜΑ

Ο υποψήφιος, για να είναι επιλέξιμος ως προς το ατομικό αγροτικό εισόδημα, πρέπει αυτό να είναι από 0,01 ευρώ έως και 3.000 ευρώ. Το ατομικό αγροτικό εισόδημα υπολογίζεται ως ο μέσος όρος των ατομικών αγροτικών εισοδημάτων των διαθέσιμων φορολογικών στοιχείων των ετών 2015, 2016 και 2017 (φορολογικές δηλώσεις που υποβλήθηκαν αντίστοιχα τα έτη 2016, 2017 και 2018) ή ως ο μέσος όρος των ατομικών αγροτικών εισοδημάτων των διαθέσιμων φορολογικών στοιχείων των ετών 2016, 2017 και 2018 (φορολογικές δηλώσεις που υποβλήθηκαν αντίστοιχα τα έτη 2017, 2018 και 2019) εξαιρουμένων των ενισχύσεων και αποζημιώσεων. Το ατομικό αγροτικό εισόδημα ανά φορολογικό έτος (2015, 2016, 2017 ή 2016, 2017, 2018) αφορά το ποσό που αντιστοιχεί στον παρακάτω κωδικό ανά φορολογικό έτος:

|  |  |  |
| --- | --- | --- |
|  | **Κωδικοί**  | **Επεξήγηση κωδικών** |
| Ε1 | 461/462 | Καθαρό εισόδημα από άσκηση ατομικής αγροτικής δραστηριότητας |
| *(465/466)* | *Ζημιά του ιδίου φορολογικού έτους από άσκηση ατομικής αγροτικής δραστηριότητας* |

Επισημαίνεται ότι υπάρχουν και περιπτώσεις όπου εισοδήματα από αγροτική δραστηριότητα εντάσσονται στον ίδιο κωδικό με εισοδήματα από μη αγροτική δραστηριότητα (περιπτώσεις δασεργατών, εργατών γης κ.λπ.). Αυτές οι περιπτώσεις θα εξετάζονται μεμονωμένα σε συνεργασία με το ΜΑΑΕ.

Στην περίπτωση που κάποιος δεν εμφανίζει αγροτικό εισόδημα στον κωδικό 461/462 του Ε1 αλλά εμφανίζει ζημιά από άσκηση ατομικής αγροτικής δραστηριότητας, δηλαδή έχει συμπληρωμένο τον κωδικό 465/466, τότε το αγροτικό του εισόδημα για το συγκεκριμένο φορολογικό έτος προέρχεται από τους κωδικούς της ζημιάς και έχει αρνητικό πρόσημο στον υπολογισμό (άθροιση) του μέσου όρου των τριών ετών.

Παράδειγμα 1 *(το παράδειγμα δίδεται για να γίνει κατανοητό το αρνητικό πρόσημο που παίρνει ο κωδικός 465/466)*

2015 Κωδικός 461 2.500 ευρώ

2016 Κωδικός 465 1.000 ευρώ

2017 Κωδικός 461 3.500 ευρώ

Μέσος όρος: (2.500 - 1.000+3.500)/**3**=1.667 (επιλέξιμος)

Σε περίπτωση που ο υποψήφιος σε ένα ή δύο φορολογικά έτη (το πρώτο ή/και το δεύτερο) της τριετίας δεν εμφανίζει εισοδήματα/ζημιά από αγροτική δραστηριότητα (2015 ή/και 2016), ο μέσος όρος των εισοδημάτων βγαίνει από τα έτη στα οποία ο υποψήφιος έχει αγροτικά εισοδήματα/ζημιά κάνοντας διαίρεση με τον αριθμό των ετών στα οποία ο υποψήφιος έχει αγροτικά εισοδήματα/ζημιά.

Παράδειγμα 2 *(το παράδειγμα δίδεται για να γίνει κατανοητός ο διαιρέτης του μέσου όρου των ετήσιων εισοδημάτων)*

2015 Κωδικός 461 2.500 ευρώ

2016 Κωδικός 461 ή 465 χωρίς στοιχεία (μη συμπληρωμένος)

2017 Κωδικός 461 3.500 ευρώ

Μέσος όρος: (2.500+3.500)/**2**=3.000 ευρώ (επιλέξιμος)

Παράδειγμα 3 *(το παράδειγμα δίδεται για να γίνει κατανοητός ο διαιρέτης του μέσου όρου των ετήσιων εισοδημάτων)*

2015 Κωδικός 461 ή 465 χωρίς στοιχεία (μη συμπληρωμένος)

2016 Κωδικός 461 ή 465 χωρίς στοιχεία (μη συμπληρωμένος)

2017 Κωδικός 461 500 ευρώ

Μέσος όρος: (500)/**1**=500 ευρώ (επιλέξιμος)

Παράδειγμα 4 *(το παράδειγμα δίδεται για να γίνει κατανοητός ο διαιρέτης του μέσου όρου των ετήσιων εισοδημάτων)*

2016 Κωδικός 461 ή 465 χωρίς στοιχεία (μη συμπληρωμένος)

2017 Κωδικός 461 2.500 ευρώ

2018 Κωδικός 461 1.500 ευρώ

Μέσος όρος: (4000)/**2**= 2.000 ευρώ (επιλέξιμος)

\*\*ΟΙΚΟΓΕΝΕΙΑΚΟ ΕΙΣΟΔΗΜΑ/ΑΤΟΜΙΚΟ ΕΙΣΟΔΗΜΑ

Ο υποψήφιος, για να είναι επιλέξιμος, πρέπει να έχει συνολικό οικογενειακό εισόδημα (υποψηφίου, συζύγου και ανηλίκων τέκνων από όλες τις πηγές) έως και 15.000 ευρώ. Το συνολικό οικογενειακό εισόδημα υπολογίζεται ως ο μέσος όρος των συνολικών οικογενειακών εισοδημάτων των διαθέσιμων φορολογικών στοιχείων των ετών 2015, 2016 και 2017 (φορολογικές δηλώσεις που υποβλήθηκαν αντίστοιχα τα έτη 2016, 2017 και 2018) ή ως ο μέσος όρος των συνολικών οικογενειακών εισοδημάτων των διαθέσιμων φορολογικών στοιχείων των ετών 2016, 2017 και 2018 (φορολογικές δηλώσεις που υποβλήθηκαν αντίστοιχα τα έτη 2017, 2018 και 2019).

Σε υποψήφιο/α που δεν είναι παντρεμένος/η, το οικογενειακό εισόδημα ταυτίζεται με το ατομικό εισόδημα. Σε αυτήν την περίπτωση εξετάζεται το συνολικό ατομικό εισόδημα. Κατά συνέπεια, ο υποψήφιος μπορεί να έχει βαθμολογία και στο κριτήριο 3.1 και στο κριτήριο 3.2 των βαθμολογικών κριτηρίων, εφόσον πληροί τους όρους των κριτηρίων.

Σε περίπτωση όπου τα ανήλικα τέκνα της οικογένειας έχουν εισοδήματα, τότε αυτά προσμετρώνται στο συνολικό οικογενειακό εισόδημα και προσκομίζονται φορολογικά στοιχεία της ίδιας τριετίας και για αυτά.

Για την εφαρμογή του υπομέτρου 6.3, υπολογίζουμε το μέσο όρο του ατομικού εισοδήματος ή/και του συνολικού οικογενειακού εισοδήματος της τριετίας με άθροιση του «Συνόλου» των εισοδημάτων που διαμορφώνουν το συνολικό δηλωθέν εισόδημα (αγροτική επιχειρηματική δραστηριότητα, ακίνητα, μισθωτές υπηρεσίες, ελευθέρια επαγγέλματα, κ.τ.λ.) ανά φορολογικό έτος της τριετίας και διαίρεση με τον αριθμό των ετών στα οποία ο υποψήφιος ή/και η οικογένειά του, έχει εισοδήματα/ζημιά (αντίστοιχα με το πρώτο παράδειγμα για το ατομικό αγροτικό εισόδημα ανωτέρω).

Το σύνολο των εισοδημάτων που διαμορφώνουν το συνολικό δηλωθέν εισόδημα (αγροτική επιχειρηματική δραστηριότητα, ακίνητα, μισθωτές υπηρεσίες, ελευθέρια επαγγέλματα, κ.τ.λ.) περιλαμβάνεται στον πίνακα Δ1 του εκκαθαριστικού (για κάθε σύζυγο και ανήλικο τέκνο).

Σε περίπτωση που το συνολικό εισόδημα που περιλαμβάνεται στον πίνακα Δ1 του εκκαθαριστικού αφορά ζημιά τότε το ποσό αυτό θα έχει αρνητικό πρόσημο κατά την υπολογισμό για την εύρεση του Μ.Ο. των τριών ετών (αντίστοιχα με το πρώτο παράδειγμα για το ατομικό αγροτικό εισόδημα ανωτέρω).

Σε περίπτωση που στον πίνακα Δ1 του εκκαθαριστικού περιλαμβάνονται τα: «Σύνολο εισοδημάτων από διάφορες πηγές» και «Σύνολο ζημιάς», τότε κάνουμε την αφαίρεση **«Σύνολο εισοδημάτων – Σύνολο ζημιάς»** για να βρούμε το εισόδημα του συγκεκριμένου φορολογικού έτους. Το αποτέλεσμα έχει πρόσημο αρνητικό αν το ποσό της ζημιάς είναι μεγαλύτερο των άλλων εισοδημάτων (αντίστοιχα με το πρώτο παράδειγμα για το ατομικό αγροτικό εισόδημα ανωτέρω).

Επισημαίνεται ότι για τον υπολογισμό του μέσου όρου του συνολικού οικογενειακού εισοδήματος λαμβάνονται υπόψη τα εισοδήματα κάθε έτους της τριετίας 2015-2017 ή 2016-2018, για την/τον σύζυγο μόνο στην περίπτωση που όλα τα έτη της τριετίας ήταν παντρεμένοι. Κατά συνέπεια, τα εισοδήματα του/της συζύγου των ετών που προηγούνται του γάμου δεν συμπεριλαμβάνονται στον υπολογισμό του συνολικού οικογενειακού εισοδήματος. Τα εισοδήματα του/της συζύγου λαμβάνονται υπόψη στον υπολογισμό του οικογενειακού εισοδήματος μόνο τα έτη που ήταν νυμφευμένοι ολόκληρο το έτος. Επίσης, σε περίπτωση χηρείας ή διάστασης που αποδεικνύεται με επίσημα παραστατικά, για τον υπολογισμό του συνολικού οικογενειακού εισοδήματος δεν λαμβάνονται υπόψη τα εισοδήματα του/της συζύγου της/του υποψηφίου.

Εφόσον υπάρχουν, λαμβάνονται υπόψη και τα εισοδήματα των ανήλικων τέκνων για τον υπολογισμό του συνολικού οικογενειακού εισοδήματος.

|  |  |
| --- | --- |
| **2.4** | **Γενικά Στοιχεία Συζύγου Υποψηφίου**  |

Η καρτέλα ενεργοποιείται όταν στην καρτέλα «Γενικά Στοιχεία (Γενικά στοιχεία αρχηγού γεωργικής εκμετάλλευσης) έχει συμπληρωθεί ότι υπάρχει σύζυγος.

|  |  |  |
| --- | --- | --- |
| **Ατομικά Στοιχεία****συζύγου αρχηγού γεωργικής εκμετάλλευσης** | **Επώνυμο (όπως στην ταυτότητα)** | Συμπληρώνεται σύμφωνα με το πιστοποιητικό οικογενειακής κατάστασης |
| **Όνομα** |
| **Όνομα Πατέρα** |
| **ΑΦΜ** | Προσοχή κατά τη συμπλήρωση του ΑΦΜ καθώς είναι συχνό λάθος να συμπληρώνεται ο ΑΦΜ του αρχηγού της εκμετάλλευσης και όχι του/της συζύγου |
| **Δ.Ο.Υ.** | Στην περίπτωση που δεν υφίσταται κοινό εκκαθαριστικό εφορίας πρέπει να υποβληθεί το τελευταίο ατομικό εκκαθαριστικό του/της συζύγου ή άλλο έγγραφο της Δ.Ο.Υ. από το οποίο να τεκμαίρεται με ασφάλεια ο ΑΦΜ του/της συζύγου |
| **Κύριο ταμείο ασφάλισης** | Κατά δήλωση. Σε κάθε περίπτωση, θα γίνει διασταύρωση με ηλεκτρονική βάση δεδομένων του ΕΦΚΑ (ΟΓΑ). |
| **Κριτήριο Επιλεξιμότητας** | **Ο/Η σύζυγος, είναι επαγγελματίας αγρότης ή μπορεί να χαρακτηριστεί ως επαγγελματίας αγρότης; (οι σύζυγοι υποψηφίων που έχουν την ιδιότητα αλιέα δεν καθιστούν μη επιλέξιμο τον υποψήφιο);** | Καταφατική απάντηση αποτελεί λόγο αποκλεισμού με εξαίρεση τις περιπτώσεις όπου ο/η σύζυγος του υποψηφίου είναι αλιέας |
| **Ο/Η σύζυγος δηλώνει την ίδια μόνιμη κατοικία με τον/την αρχηγό της εκμετάλλευσης;** | Βάσει της παρ. 8 του άρθρου 6 της Πρόσκλησης, σε αρνητική απάντηση είναι κριτήριο αποκλεισμού. |
| **Ο/Η σύζυγος, έχει υποβάλλει Ενιαία Αίτηση Ενίσχυσης (ΟΣΔΕ) κατά το έτος 2018;**  | Σύμφωνα με την παράγραφο 5 του άρθρου 9 της Πρόσκλησης, καταφατική απάντηση αποτελεί λόγο αποκλεισμού |

|  |  |
| --- | --- |
| **2.5**  | **Συμπληρωματικά Στοιχεία Υποψηφίου**  |
| **Ενιαία Δήλωση Εκμετάλλευσης (ΟΣΔΕ)**  | **Υποβολή Αίτησης Ενιαίας Ενίσχυσης (ΟΣΔΕ) κατά το έτος 2018** | Αρνητική απάντηση δεν επιτρέπει την οριστικοποίηση της αίτησης ενίσχυσης. |
| **Αριθμός Πρωτοκόλλου και Ημερομηνία**  |
| **Επαγγελματίας αγρότης (όχι νεοεισερχόμενος)** | **Βεβαίωση εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ) ως επαγγελματίας αγρότης (όχι νεοεισερχόμενος) σε ισχύ**  | Αρνητική απάντηση δεν επιτρέπει την οριστικοποίηση της αίτησης ενίσχυσης. Η βεβαίωση, προκειμένου να θεωρείται ότι βρίσκεται σε ισχύ πρέπει να έχει εκδοθεί εντός του 2019. |

|  |  |
| --- | --- |
| **3**  | **Στοιχεία Συμβούλου Υπευθύνου Επιχειρηματικού Σχεδίου**  |
| **Επώνυμο** |

|  |
| --- |
| Συμπληρώστε το επώνυμο του μελετητή – συντάκτη της αίτησης.  |

 |
| **Όνομα** | Συμπληρώστε το όνομα του μελετητή – συντάκτη της αίτησης.  |
| **Ιδιότητα Συμβούλου** | Επιλέξτε από τη λίστα τιμών την κατάλληλη ιδιότητα. |
| **Αριθμός εγγράφου τεκμηρίωσης ιδιότητας εκπροσώπου** | Συμπληρώνετε τον αριθμό του ιδιωτικού συμφωνητικού της παραγράφου 3.10 του άρθρου 14 της Πρόσκλησης. Στο ιδιωτικό συμφωνητικό πρέπει να αναγράφεται ο αριθμός μητρώου ΓΕΩΤΕΕ και να επισυνάπτεται σχετικό έγγραφο. Για τους τεχνολόγους γεωπονίας επισυνάπτεται έγγραφο που πιστοποιεί την ιδιότητα του τεχνολόγου γεωπονίας. |
| **Οδός – Αριθμός** | Συμπληρώστε τη διεύθυνση (οδός και αριθμός) της έδρας του μελετητή – συντάκτη της αίτησης.  |
| **Τ.Κ.** | Συμπληρώστε τον ταχυδρομικό κωδικό της έδρας του μελετητή – συντάκτη της αίτησης. (συμπληρώνεται χωρίς κενά)  |
| **Πόλη** | Συμπληρώνεται η έδρα του μελετητή – συντάκτη της αίτησης.  |
| **Τηλέφωνο επικοινωνίας (Σταθερό)** | Συμπληρώστε τον αριθμό του σταθερού τηλεφώνου εργασίας του μελετητή – συντάκτη της αίτησης.  |
| **Τηλέφωνο επικοινωνίας (Κινητό)** | Συμπληρώστε τον αριθμό του κινητού τηλεφώνου του μελετητή – συντάκτη της αίτησης.  |
| **e-mail** | Συμπληρώστε το e-mail εργασίας του μελετητή – συντάκτη της αίτησης. Θα χρησιμοποιείται για κάθε ενημέρωση και μαζική επικοινωνία προς τους μελετητές. Το email είναι σκόπιμο να παραμένει ενεργό καθ όλη τη διάρκεια του μέτρου. Στην περίπτωση αλλαγής του, πρέπει να ενημερώνεται η ΔΑΟ της οικείας Περιφέρειας και η ΕΥΕ ΠΑΑ το ταχύτερο δυνατό ώστε να εξασφαλίζεται η έγκαιρη ενημέρωση. |

**ΕΝΟΤΗΤΑ ΙΙΙ. ΣΤΟΙΧΕΙΑ ΓΕΩΡΓΙΚΗΣ ΕΚΜΕΤΑΛΛΕΥΣΗΣ (ΑΡΧΙΚΗ ΚΑΙ ΜΕΛΛΟΝΤΙΚΗ ΚΑΤΑΣΤΑΣΗ)**

Οι καρτέλες που ακολουθούν παρουσιάζουν την εικόνα της υφιστάμενης και της μελλοντικής κατάστασης της εκμετάλλευσης του υποψήφιου και εμφανίζουν τα αναλυτικά στοιχεία της φυτικής παραγωγής, της ζωικής παραγωγής, της μελισσοκομίας και της σηροτροφίας.

Για τον τρόπο λειτουργίας των εικονιδίων ενεργειών που εμφανίζονται στις καρτέλες της υφιστάμενης και της μελλοντικής κατάστασης, ισχύουν όσα αναφέρονται στις γενικές οδηγίες αξιολόγησης.

Επιπλέον αυτών:

|  |  |
| --- | --- |
| **1** | **Υφιστάμενη Κατάσταση Γεωργικής Εκμετάλλευσης** **(Αναλυτικά στοιχεία)** |

**α) Φυτική παραγωγή**

Στην καρτέλα αυτή βλέπετε την τελευταία ενημέρωση που έχει γίνει στο ΟΣΔΕ. Συνεπώς η καρτέλα αυτή είναι η τελευταία εικόνα της υφιστάμενης κατάστασης. Κάθε γραμμή αφορά ένα αγροτεμάχιο. Στη δεξιά πλευρά κάθε γραμμής υπάρχουν τρία κουμπιά:

|  |
| --- |
| Τo εικονίδιο **Detail All** που βρίσκεται στο δεξί άκρο **της επικεφαλίδας** κάθε πίνακα δίνει την δυνατότητα να εμφανίζονται οι λεπτομέρειες όλων των γραμμών του πίνακα όταν είναι σε απόκρυψη ή να αποκρύπτονται οι λεπτομέρειες όλων των γραμμών του πίνακα όταν έχουν εμφανιστεί.  |

**Πατώντας το αριστερό κουμπί detail** μπορείτε να δείτε τις λεπτομέρειες κάθε αγροτεμαχίου. Οι πληροφορίες είναι αυτές που έρχονται από τη δήλωση ΟΣΔΕ. Η μονάδα μέτρησης των επιλέξιμων εκτάσεων είναι το εκτάριο και η τυπικές αποδόσεις υπολογίζονται ανά εκτάριο. Η τυπική απόδοση κάθε αγροτεμαχίου υπολογίζεται από την εφαρμογή. Σε περίπτωση νεαρών δέντρων ή αμπελώνων, η εφαρμογή υπολογίζει μισή τυπική απόδοση ανά νεαρό δέντρο ή έκταση αμπελώνα. Σε αγροτεμάχια στα οποία έχει δηλωθεί αριθμός ενήλικων δέντρων και αριθμός νεαρών δέντρων, η τυπική απόδοση υπολογίζεται λαμβάνοντας υπόψη το πλήθος νεαρών και ενήλικων δέντρων, όπως αυτά έχουν δηλωθεί στο ΟΣΔΕ.

**Πατώντας το μεσαίο κουμπί** **edit** μπορείτε να μπείτε στην καρτέλα που σας επιτρέπει να μεταβάλετε κάποια στοιχεία κάθε αγροτεμαχίου. Αυτά που μπορείτε να μεταβάλετε είναι τα εξής:

Επιλογη «Να εξαιρεθεί»: Το τσεκάρετε μόνον εφόσον το αγροτεμάχιο δεν είναι εντός της ίδιας ή όμορης Περιφερειακής Ενότητας. Σε αυτήν την περίπτωση, αφού επιλέξετε «Να εξαιρεθεί» το αγροτεμάχιο θα εξαιρείται από την υφιστάμενη και μελλοντική κατάσταση και δεν θα συμπεριλαμβάνεται στους υπολογισμούς της τυπικής απόδοσης. Χρειάζεται προσοχή ώστε να εξαιρεθούν όλα τα αγροτεμάχια που δεν βρίσκονται στην ίδια ή όμορη περιφερειακή ενότητα **και μόνον αυτά. Το σύστημα θα υπολογίσει τα δεδομένα της αίτησης με βάση τα αγροτεμάχια για τα οποία δεν έχει γίνει επιλογή εξαίρεσης, χωρίς να μπορεί να αντιληφθεί αν κάποιο αγροτεμάχιο έπρεπε να εξαιρεθεί ή όχι.** Κατά την αξιολόγηση όμως θα γίνει ο σχετικός έλεγχος και περιπτώσεις λάθους μπορεί να οδηγήσουν στον υπολογισμό διαφορετικής τυπικής απόδοσης και βαθμολογίας. Οι βοσκότοποι δεν εξαιρούνται. Ο αξιολογητής έχει τη δυνατότητα εξαίρεσης αγροτεμαχίων στις περιπτώσεις των μη παραγωγικών σπαραγγιών και των νεραντζιών (μόνο για την υφιστάμενη κατάσταση).

Α/Α: Είναι ο αύξων αριθμός του αγροτεμαχίου όπως αυτός έρχεται από το ΟΣΔΕ.

ΠΑΡΑΓΩΓΗ ΠΡΟΪΟΝΤΩΝ, συμπληρώνετε την αντίστοιχη μέθοδο παραγωγής. Απαιτείται έγγραφο τεκμηρίωσης για την υφιστάμενη μέθοδο παραγωγής εφόσον αυτή είναι «βιολογική» ή «ολοκληρωμένη». Τα έγγραφα αυτά πρέπει να αφορούν στη δήλωση ΟΣΔΕ του 2018. Σημειώνεται ότι η προσκόμιση σύμβασης με πιστοποιητικό οργανισμό δεν αποτελεί έγγραφο πιστοποίησης ενώ συμβάσεις με πιστοποιητικό οργανισμό για το έτος 2019 δεν μπορούν να γίνουν αποδεκτές. Επιπλέον, η πιστοποίηση πρέπει να ταιριάζει με την εποχή - έτος της καλλιέργειας που περιλαμβάνεται στη δήλωση ΟΣΔΕ 2018. Επισημαίνεται ότι συμβάσεις με πιστοποιητικό οργανισμό για το έτος 2019 δεν μπορούν να γίνουν αποδεκτές. Στην περίπτωση που κατά τον διοικητικό έλεγχο διαπιστωθεί ότι υπάρχει αγροτεμάχιο για τα οποίο έχει επιλεχθεί στην ΠΑΡΑΓΩΓΗ ΠΡΟΙΟΝΤΩΝ «Βιολογική» ή «Ολοκληρωμένη» και αυτό δεν τεκμηριώνεται από το έγγραφο του πιστοποιητικού οργανισμού για το χρονικό διάστημα που αφορά στη δήλωση ΟΣΔΕ του 2018 ο αξιολογητής θα μεταβάλλει την τιμή του πεδίου σε «Συμβατική.

Επισημαίνεται ότι, για τις ανάγκες του παρόντος καθεστώτος, χαρακτηρίζονται ως βιολογικές και καλλιέργειες που βρίσκονται σε μεταβατικό στάδιο.

ΠΟΠ / ΠΓΕ: Το πεδίο συμπληρώνεται τόσο για στατιστικούς λόγους όσο και για λόγους βαθμολόγησης, εφόσον η καλλιέργεια γίνεται εντός περιοχής ΠΟΠ / ΠΓΕ. Δεν απαιτείται έγγραφο τεκμηρίωσης. Η ηλεκτρονική διεύθυνση http://www.minagric.gr/index.php/el/for-farmer-2/2012-02-02-07-52-07/ellinikaproionta περιλαμβάνει τα πιο ενημερωμένα στοιχεία για τα προϊόντα ΠΟΠ/ΠΓΕ.

ΠΟΣΟΣΤΟ ΑΓΡΟΤΕΜΑΧΙΟΥ ΠΟΥ ΚΑΛΛΙΕΡΓΕΙ Ο ΥΠΟΨΗΦΙΟΣ: Το πεδίο αυτό έρχεται κλειδωμένο από το ΟΣΔΕ και αφορά το ποσοστό του αγροτεμαχίου που έχει δηλώσει στο ΟΣΔΕ ότι καλλιεργεί ο υποψήφιος.

ΙΔΙΟΚΤΗΣΙΑ: Το πεδίο «Ιδιοκτησία» έρχεται κλειδωμένο από το ΟΣΔΕ ως

«Ναι» αν στο ΟΣΔΕ έχει οριστεί ως «Ιδιόκτητο» ή «Μεικτό» ή ως

«Όχι» αν στο ΟΣΔΕ έχει οριστεί ως «Ενοικιαζόμενο».

ΑΛΛΑΓΗ ΚΑΘΕΣΤΩΤΟΣ ΚΑΤΟΧΗΣ: Αφορά την ιδιόκτητη γεωργική έκταση του/της συζύγου της/του υποψηφίου που στο ΟΣΔΕ 2018 εμφανίζεται ως νοικιασμένη και για την οποία προσκομίζονται παραστατικά νόμιμης κατοχής προκειμένου η παραγωγική της δυναμικότητα (εκφρασμένη ως αρχική τυπική απόδοση) να συνυπολογιστεί στην εύρεση του ποσοστού ιδιοκτησίας της γεωργικής εκμετάλλευσης στο κριτήριο 5.2 της Πρόσκλησης.

Δεν γίνονται δεκτά και δεν συνυπολογίζονται για την βαθμολογία παραστατικά νόμιμης κατοχής αγροτεμαχίων που έχουν ημερομηνία μεταγενέστερη της υποβολής του ΟΣΔΕ 2018.

ΠΟΣΟΣΤΟ ΙΔΙΟΚΤΗΣΙΑΣ (ΑΓΡΟΤΕΜΑΧΙΟΥ):

Το πεδίο αυτό στη γενική περίπτωση πρέπει να συμπληρωθεί με το ποσοστό του αγροτεμαχίου που ανήκει στον υποψήφιο και στον/στην σύζυγό του (αθροιστικά).

Το ποσοστό αυτό πρέπει να αλλαχτεί από το μελετητή στην περίπτωση που το αγροτεμάχιο είναι «Μεικτό» και ο συνιδιοκτήτης δεν είναι σύζυγος του υποβάλλοντα την αίτηση: Στην περίπτωση αυτή το ποσοστό ιδιοκτησίας πρέπει να μειωθεί ανάλογα ώστε να αντιπροσωπεύει μόνο το κομμάτι που είναι αυστηρά ιδιόκτητο από την/τον υποψήφιο και τον/τη σύζυγο.

**Ειδικές οδηγίες για τους αμπελώνες και την υποχρέωση δήλωσής τους στο Αμπελουργικό Μητρώο**

Σε περίπτωση εκτάσεων με οινοποιήσιμες ποικιλίες αμπέλου, ο φάκελος υποψηφιότητας πρέπει να περιλαμβάνει τα στοιχεία της αμπελουργικής εκμετάλλευσης του υποψηφίου από το Αμπελουργικό Μητρώο (καρτέλα αμπελοκαλλιέργειας).

Οι εκτάσεις που έχουν δηλωθεί στην Ενιαία Αίτηση Εκμετάλλευσης και στο Αμπελουργικό Μητρώο πρέπει να βρίσκονται σε συμφωνία, ώστε να εξασφαλίζεται ότι σε κάθε περίπτωση τηρείται η εθνική και ευρωπαϊκή νομοθεσία για τον αμπελοοινικό τομέα και ιδιαίτερα όσον αφορά τον έλεγχο μη εγκεκριμένων φυτεύσεων με οινοποιήσιμες ποικιλίες αμπέλου, (άρθρο 71, Καν.1308/20013, κ.α.). Αμπελουργικές εκτάσεις με οινοποιήσιμες ποικιλίες αμπέλου οι οποίες δεν διαθέτουν άδεια αποκλείονται από την εφαρμογή του υπομέτρου 6.3.

Μετά την ολοκλήρωση των όποιων μεταβολών, πατάτε το εικονίδιο **update** ώστε να αποθηκευτούν οι αλλαγές. Με το εικονίδιο **cancel** ακυρώνονται οι μεταβολές που δεν έχουν ακόμα αποθηκευτεί.

**Ως προς τις υπόλοιπες εγγραφές της καρτέλας** Α/Α, Δημοτική / Τοπική Κοινότητα, Κατηγορία ΟΣΔΕ, Ποικιλία, Επιλέξιμη Έκταση, Σύνολο Τυπικής Απόδοσης, Ποσοστό ιδιοκτησίας και Νεαρή καλλιέργεια έρχονται από το ΟΣΔΕ και δεν μπορούν να αλλαχτούν κατά την αξιολόγηση.

**β) Ζωική Παραγωγή**

Στην καρτέλα αυτή βλέπετε την τελευταία ενημέρωση των στοιχείων της ζωικής παραγωγής που έχει γίνει στο ΟΣΔΕ. Συνεπώς η καρτέλα αυτή είναι η τελευταία εικόνα της υφιστάμενης κατάστασης. Στη δεξιά πλευρά κάθε γραμμής υπάρχουν τρία κουμπιά:

**Πατώντας το αριστερό κουμπί detail** μπορείτε να δείτε τις λεπτομέρειες κάθε γραμμής. Οι πληροφορίες είναι αυτές που έρχονται από τη δήλωση ΟΣΔΕ. Η τυπική απόδοση συμπληρώνεται από το σύστημα.

**Πατώντας το μεσαίο κουμπί** **edit** μπορείτε να μπείτε στην καρτέλα που σας επιτρέπει να μεταβάλετε κάποια στοιχεία του κάθε αγροτεμαχίου. Αυτά που μπορείτε να μεταβάλετε είναι τα εξής:

ΕΠΙΛΟΓΗ «Να εξαιρεθεί»: Το τσεκάρετε μόνον εφόσον η εκτροφή δεν είναι εντός της ίδιας ή όμορης Περιφερειακής Ενότητας. Σε αυτήν την περίπτωση, αφού επιλέξετε «Να εξαιρεθεί» η εκτροφή θα εξαιρείται από την υφιστάμενη και μελλοντική κατάσταση και δεν θα συμπεριλαμβάνεται στους υπολογισμούς της τυπικής απόδοσης. **Η επιλογή αυτή δεν πρέπει να τσεκαριστεί για εκτροφές όπου η απόσταση ανάμεσα στην εκτροφή και στη μόνιμη κατοικία οφείλεται στο ότι ο υποψήφιος είναι μετακινούμενος κτηνοτρόφος.**

Το σύστημα θα υπολογίσει τα δεδομένα της αίτησης με βάση τις εκτροφές για τις οποίες δεν έχει γίνει επιλογή εξαίρεσης, χωρίς να μπορεί να αντιληφθεί αν κάποια εκτροφή εξαιρέθηκε (ή δεν εξαιρέθηκε) εκ παραδρομής. Κατά την αξιολόγηση όμως θα γίνει ο σχετικός έλεγχος και περιπτώσεις λάθους μπορεί να οδηγήσουν στον υπολογισμό διαφορετικής τυπικής απόδοσης και βαθμολογίας.

Ειδικά στην περίπτωση μετακινούμενων κτηνοτρόφων ενδέχεται να εμφανίζονται διπλοεγγραφές για το σύνολο του ζωικού κεφαλαίου. Θα πρέπει να εξαιρέσετε τις δεύτερες εγγραφές.

Για τα αιγοπρόβατα σύμφωνα με την πρόσκληση του υπομέτρου ο υπολογισμός της τυπικής απόδοσης γίνεται για το σύνολο των αιγοπροβάτων (ενήλικα θηλυκά και λοιπά αιγοπροβατοειδή). Εφόσον ο συντάκτης του αιτήματος το επιθυμεί, το ΠΣΚΕ παρέχει τη δυνατότητα εξαίρεσης από τον υπολογισμό της τυπικής απόδοσης αλλά αυτό επιτρέπεται να έχει γίνει μόνο για τα λοιπά αιγοπροβατοειδή. Επισημαίνεται ότι η ίδια επιλογή πρέπει να διατηρηθεί τόσο στην υφιστάμενη όσο και στη μελλοντική κατάσταση. Συνεπώς, όταν υπάρχουν αιγοπρόβατα μπορείτε να εξαιρέσετε όσα αιγοπρόβατα δεν έχουν δηλωθεί στο ΟΣΔΕ ως ενήλικα θηλυκά.

ΠΑΡΑΓΩΓΗ ΠΡΟΪΟΝΤΩΝ, συμπληρώνετε την αντίστοιχη μέθοδο παραγωγής. Εφόσον έχει επιλεχθεί «Βιολογική» ή «Ολοκληρωμένη» εκτροφή η καταχώρηση πρέπει να υποστηρίζεται από έγγραφο του πιστοποιητικού οργανισμού. Τα έγγραφα αυτά πρέπει να αφορούν στη δήλωση ΟΣΔΕ 2018. Σημειώνεται ότι η προσκόμιση σύμβασης με πιστοποιητικό οργανισμό δεν αποτελεί έγγραφο πιστοποίησης ενώ συμβάσεις με πιστοποιητικό οργανισμό για το έτος 2019 δεν μπορούν να γίνουν αποδεκτές. Επισημαίνεται ότι, για τις ανάγκες του παρόντος καθεστώτος, χαρακτηρίζονται ως βιολογικές και εκτροφές που βρίσκονται σε μεταβατικό στάδιο.

ΠΟΠ / ΠΓΕ: Το πεδίο συμπληρώνεται ως ΝΑΙ εφόσον η εκτροφή γίνεται εντός περιοχής ΠΟΠ/ΠΓΕ. Στο συγκεκριμένο πεδίο βαθμολογείται και η παραγωγή γάλακτος εντός της ζώνης σχετικού τυροκομικού προϊόντος ΠΟΠ/ΠΓΕ. Δεν απαιτείται έγγραφο τεκμηρίωσης. Η ηλεκτρονική διεύθυνση *http://www.minagric.gr/index.php/el/for-farmer-2/2012-02-02-07-52-07/ellinikaproionta* περιλαμβάνει τα πιο ενημερωμένα στοιχεία για τα προϊόντα ΠΟΠ/ΠΓΕ.

Μετά την ολοκλήρωση των όποιων μεταβολών, πατάτε το εικονίδιο **update** ώστε να αποθηκευτούν οι αλλαγές. Με το εικονίδιο **cancel** ακυρώνονται οι μεταβολές που δεν έχουν ακόμα αποθηκευτεί.

**Ως προς τις υπόλοιπες εγγραφές της καρτέλας**, τα πεδία Α/Α, Κωδικός Εκμετάλλευσης, Δημοτική/Τοπική Κοινότητα, Κατηγορία ΟΣΔΕ, Είδος, Πλήθος ζώων, Σύνολο Τυπικής Απόδοσης έρχονται από το ΟΣΔΕ και δεν μπορούν να αλλαχτούν κατά την αξιολόγηση. Η τυπική απόδοση υπολογίζεται από το σύστημα.

**γ) Μελισσοκομία**

ΚΩΔΙΚΟΣ ΕΚΜΕΤΑΛΛΕΥΣΗΣ: Συμπληρώστε τον κωδικό που αναγράφεται στο μελισσοκομικό βιβλιάριο.

ΠΑΡΑΓΩΓΗ ΠΡΟΪΟΝΤΩΝ, συμπληρώνετε την αντίστοιχη μέθοδο παραγωγής. Εφόσον έχει επιλεχθεί «Βιολογική» ή «Ολοκληρωμένη» εκτροφή, η καταχώρηση πρέπει να υποστηρίζεται από έγγραφο του πιστοποιητικού οργανισμού. Τα έγγραφα αυτά πρέπει να αφορούν τα μελισσοσμήνη που έχουν δηλωθεί στο ΟΣΔΕ 2018. Σημειώνεται ότι η προσκόμιση σύμβασης με πιστοποιητικό οργανισμό δεν αποτελεί έγγραφο πιστοποίησης ενώ συμβάσεις με πιστοποιητικό οργανισμό για το έτος 2019 δεν μπορούν να γίνουν αποδεκτές.

Επισημαίνεται ότι, για τις ανάγκες του παρόντος καθεστώτος, χαρακτηρίζονται ως βιολογικές εκτροφές που το 2017 βρίσκονταν σε μεταβατικό στάδιο

ΠΟΠ / ΠΓΕ: Το πεδίο συμπληρώνεται ως ΝΑΙ εφόσον η εκτροφή γίνεται εντός περιοχής ΠΟΠ / ΠΓΕ. Δεν απαιτείται έγγραφο τεκμηρίωσης. Η ηλεκτρονική διεύθυνση http://www.minagric.gr/index.php/el/for-farmer-2/2012-02-02-07-52-07/ellinikaproionta περιλαμβάνει τα πιο ενημερωμένα στοιχεία για τα προϊόντα ΠΟΠ/ΠΓΕ. **[**

Μετά την ολοκλήρωση των όποιων μεταβολών, πατάτε το εικονίδιο **update** ώστε να αποθηκευτούν οι αλλαγές. Με το εικονίδιο **cancel** ακυρώνονται οι μεταβολές που δεν έχουν ακόμα αποθηκευτεί. Οι όποιες αλλαγές έχουν γίνει αποτυπώνονται με κίτρινο χρώμα στην οθόνη. 52

**Ως προς τις υπόλοιπες εγγραφές της καρτέλας**, τα πεδία Α/Α, Κωδικός Εκμετάλλευσης, Δημοτική / Τοπική Κοινότητα, Κατηγορία ΟΣΔΕ, Είδος, Αριθμός Κυψελών, Σύνολο Τυπικής Απόδοσης έρχονται από το ΟΣΔΕ και δεν μπορούν να αλλαχτούν κατά την αξιολόγηση. Η τυπική απόδοση υπολογίζεται από το σύστημα.

**δ) Σηροτροφία**

ΠΛΗΘΟΣ ΖΩΩΝ: Συμπληρώστε τον αριθμό των κουτιών

Ισχύουν κατ’ αναλογία, όσα ισχύουν και για τη μελισσοκομία

|  |  |
| --- | --- |
| **2** | **Μελλοντική Κατάσταση Γεωργικής Εκμετάλλευσης (Αναλυτικά στοιχεία)** |

**α) Φυτική παραγωγή** **μελλοντική κατάσταση**

Στην καρτέλα αυτή θα συμπληρώσετε την μελλοντική κατάσταση, όπως αυτήν προγραμματίζετε να υφίσταται κατά το έτος ολοκλήρωσης του επιχειρηματικού σχεδίου. Για λόγους ευκολίας έχει αντιγραφεί η υφιστάμενη κατάσταση αλλά έχετε τη δυνατότητα να διαγράψετε και να τροποποιήσετε αγροτεμάχια. Εφόσον προστεθούν νέα αγροτεμάχια στην καρτέλα των αγροτεμαχίων δεν είναι υποχρεωτικό να συμπληρώσετε χαρτογραφικό υπόβαθρο.

Πατώντας το εικονίδιο **Detail** μπορείτε να δείτε τις λεπτομέρειες κάθε ενός αγροτεμαχίου ξεχωριστά ενώ πατώντας το εικονίδιο **edit** εμφανίζονται οι λεπτομέρειες των στοιχείων του αγροτεμαχίου με τρόπο που να μπορείτε να τις αλλάξετε.

Α/Α: Το πεδίο έρχεται προσυμπληρωμένο από το ΟΣΔΕ. Σε νέες εγγραφές ξεκινήστε την αρίθμηση από το 101.

ΧΑΡΤΟΓΡΑΦΙΚΟ ΥΠΟΒΑΘΡΟ: Αν γνωρίζετε ποιο είναι συμπληρώστε. Διαφορετικά το αφήνετε κενό.

ΔΗΜΟΤΙΚΗ – ΤΟΠΙΚΗ ΚΟΙΝΟΤΗΤΑ: Συμπληρώστε το που βρίσκεται το αγροτεμάχιο. Συχνό λάθος αποτελεί να συμπληρώνεται ίδιο με εκείνο της μόνιμης κατοικίας αλλά αυτό να μην ισχύει

ΚΑΤΗΓΟΡΙΑ ΟΣΔΕ και ΕΙΔΟΣ: Συμπληρώστε σύμφωνα με την αναδιπλούμενη λίστα.

ΠΑΡΑΓΩΓΗ ΠΡΟΪΟΝΤΩΝ, συμπληρώνετε την αντίστοιχη μέθοδο παραγωγής για λόγους βαθμολόγησης.

ΕΠΙΛΕΞΙΜΗ ΕΚΤΑΣΗ: **ΠΡΟΣΟΧΗ: ΟΙ ΕΚΤΑΣΕΙΣ ΣΥΜΠΛΗΡΩΝΟΝΤΑΙ ΣΕ ΕΚΤΑΡΙΑ!!!**

ΝΕΑΡΗ ΚΑΛΛΙΕΡΓΕΙΑ: Από προεπιλογή (default τιμή) έρχεται ότι η καλλιέργεια είναι στο σύνολό της σε παραγωγική ηλικία. Δηλαδή η προεπιλεγμένη τιμή είναι 0% νεαρά δέντρα στο αγροτεμάχιο. Συνεπώς, αν για κάποια καλλιέργεια δεν ισχύει αυτό, πρέπει να συμπληρώσετε ποσοστό νέων δέντρων στο αγροτεμάχιο. Συμπληρώνοντας 100, το σύστημα εκλαμβάνει ότι στο αγροτεμάχιο υπάρχουν αποκλειστικά νεαρά δέντρα.

ΙΔΙΟΚΤΗΣΙΑ και ΠΟΣΟΣΤΟ ΙΔΙΟΚΤΗΣΙΑΣ: Εφόσον το αγροτεμάχιο είναι 100% μισθωμένο, συμπληρώστε «Όχι». Εφόσον το αγροτεμάχιο είναι ιδιόκτητο στο σύνολό του, συμπληρώστε «Ναι» και «100%». Εφόσον το αγροτεμάχιο κατέχεται εξ αδιαιρέτου, συμπληρώστε «Ναι» και το αντίστοιχο ποσοστό ιδιοκτησίας, π.χ. 50% αν είναι εξ αδιαιρέτου κατά το ένα δεύτερο.

ΠΑΡΑΓΩΓΗ ΠΡΟΪΟΝΤΩΝ: Συμπληρώστε από την αναδιπλούμενη λίστα. Καθώς το πεδίο βαθμολογείται, στην πορεία του επιχειρηματικού σχεδίου και μέχρι την ολοκλήρωσή του θα σας ζητηθεί η αντίστοιχη πιστοποίηση αν δηλώσετε «Ολοκληρωμένη» ή «Βιολογική»

ΠΟΠ / ΠΓΕ: Το πεδίο συμπληρώνεται τόσο για στατιστικούς λόγους όσο και για λόγους βαθμολόγησης, εφόσον η καλλιέργεια γίνεται εντός περιοχής ΠΟΠ / ΠΓΕ. Δεν απαιτείται δικαιολογητικό τεκμηρίωσης.

Πατώντας το κουμπί **edit** το παράθυρο κλείνει με αποθήκευση αλλαγών. Πατώντας το **cancel** το παράθυρο κλείνει χωρίς αλλαγές. Οι όποιες αλλαγές έχουν γίνει αποτυπώνονται με κίτρινο χρώμα στην οθόνη.

Πατώντας το εικονίδιο **edit** μπορείτε να κάνετε αιτιολογημένες μεταβολές.

Μετά την ολοκλήρωση των όποιων μεταβολών, πατάτε το εικονίδιο **update** ώστε να αποθηκευτούν οι αλλαγές. Με το εικονίδιο **cancel** ακυρώνονται οι μεταβολές που δεν έχουν ακόμα αποθηκευτεί

**β)** **Ζωική παραγωγή μελλοντική κατάσταση**

Συμπληρώστε τα στοιχεία της ζωικής παραγωγής της μελλοντικής κατάστασης της εκμετάλλευσης του υποψήφιου.

Πατώντας το εικονίδιο **Detail** μπορείτε να δείτε τις λεπτομέρειες κάθε ενός αγροτεμαχίου ξεχωριστά ενώ πατώντας το εικονίδιο **edit** εμφανίζονται οι λεπτομέρειες των στοιχείων του αγροτεμαχίου με τρόπο που να μπορείτε να τις αλλάξετε.

Α/Α: Το πεδίο έρχεται προσυμπληρωμένο από το ΟΣΔΕ. Σε νέες εγγραφές ξεκινήστε την αρίθμηση από το 201

ΚΩΔΙΚΟΣ ΕΚΜΕΤΑΛΛΕΥΣΗΣ: Το πεδίο έρχεται προσυμπληρωμένο από το ΟΣΔΕ. Για εκτροφή που δεν υπάρχει ακόμα συμπληρώστε «Δεν έχει εκδοθεί»

ΔΗΜΟΤΙΚΗ – ΤΟΠΙΚΗ ΚΟΙΝΟΤΗΤΑ: Συμπληρώστε το που βρίσκεται η εκτροφή. Συχνό λάθος αποτελεί να συμπληρώνεται ίδιο με εκείνο της μόνιμης κατοικίας αλλά αυτό να μην ισχύει

ΚΑΤΗΓΟΡΙΑ ΟΣΔΕ και ΕΙΔΟΣ: Συμπληρώστε σύμφωνα με την αναδιπλούμενη λίστα.

ΠΑΡΑΓΩΓΗ ΠΡΟΪΟΝΤΩΝ: Συμπληρώστε από την αναδιπλούμενη λίστα. Καθώς το πεδίο βαθμολογείται, στην πορεία του επιχειρηματικού σχεδίου και μέχρι την ολοκλήρωσή του θα σας ζητηθεί η αντίστοιχη πιστοποίηση αν δηλώσετε «Βιολογική»

ΠΟΠ / ΠΓΕ: Το πεδίο συμπληρώνεται τόσο για στατιστικούς λόγους όσο και για λόγους βαθμολόγησης, εφόσον η καλλιέργεια γίνεται εντός περιοχής ΠΟΠ / ΠΓΕ. Δεν απαιτείται δικαιολογητικό τεκμηρίωσης.

CHECK BOX ΑΙΓΟΠΡΟΒΑΤΟΤΡΟΦΙΑ: Δεν μπορείτε να το επιλέξετε, συμπληρώνεται από το σύστημα.

Στο παράθυρο που ανοίγει για επεξεργασία, οι πληροφορίες που παρουσιάζονται έχουν συμπληρωθεί κατά δήλωση καθώς αφορούν τη μελλοντική κατάσταση. Πατώντας το κουμπί **edit** το παράθυρο κλείνει με αποθήκευση αλλαγών. Πατώντας το cancel το παράθυρο κλείνει χωρίς αλλαγές. Οι όποιες αλλαγές έχουν γίνει αποτυπώνονται με κίτρινο χρώμα στην οθόνη.

Πατώντας το εικονίδιο edit μπορείτε να κάνετε αιτιολογημένες μεταβολές.

Μετά την ολοκλήρωση των όποιων μεταβολών, πατάτε το εικονίδιο **update** ώστε να αποθηκευτούν οι αλλαγές. Με το εικονίδιο **cancel** ακυρώνονται οι μεταβολές που δεν έχουν ακόμα αποθηκευτεί.

**γ) Μελισσοκομία μελλοντική κατάσταση**

Πατώντας το εικονίδιο **Detail** μπορείτε να δείτε τις λεπτομέρειες της γραμμής ενώ πατώντας το εικονίδιο **edit** εμφανίζονται οι λεπτομέρειες με τρόπο που να μπορείτε να τις αλλάξετε.

Α/Α: Το πεδίο έρχεται προσυμπληρωμένο από το ΟΣΔΕ. Σε νέες εγγραφές ξεκινήστε την αρίθμηση από το 301

ΚΩΔΙΚΟΣ ΕΚΜΕΤΑΛΛΕΥΣΗΣ: Το πεδίο έρχεται προσυμπληρωμένο από το ΟΣΔΕ. Για εκτροφή που δεν υπάρχει ακόμα συμπληρώστε «Δεν έχει εκδοθεί»

ΠΑΡΑΓΩΓΗ ΠΡΟΪΟΝΤΩΝ: Συμπληρώστε από την αναδιπλούμενη λίστα. Καθώς το πεδίο βαθμολογείται, στην πορεία του επιχειρηματικού σχεδίου και μέχρι την ολοκλήρωσή του θα σας ζητηθεί η αντίστοιχη πιστοποίηση αν δηλώσετε «Βιολογική».

ΠΟΠ / ΠΓΕ: Το πεδίο συμπληρώνεται τόσο για στατιστικούς λόγους όσο και για λόγους βαθμολόγησης, εφόσον η εκτροφή γίνεται εντός περιοχής ΠΟΠ / ΠΓΕ.

Πατώντας το κουμπί **edit** το παράθυρο κλείνει με αποθήκευση αλλαγών. Πατώντας το **cancel** το παράθυρο κλείνει χωρίς αλλαγές. Οι όποιες αλλαγές έχουν γίνει αποτυπώνονται με κίτρινο χρώμα στην οθόνη.

Πατώντας το εικονίδιο edit μπορείτε να κάνετε αιτιολογημένες μεταβολές.

Μετά την ολοκλήρωση των όποιων μεταβολών, πατάτε το εικονίδιο **update** ώστε να αποθηκευτούν οι αλλαγές. Με το εικονίδιο **cancel** ακυρώνονται οι μεταβολές που δεν έχουν ακόμα αποθηκευτεί.

**δ) Σηροτροφία μελλοντική κατάσταση**

Ισχύουν κατ’ αναλογία, όσα ισχύουν και για τη μελισσοκομία.

|  |  |
| --- | --- |
| **3** | **ΣΥΓΚΕΝΤΡΩΤΙΚΟΙ ΠΙΝΑΚΕΣ ΓΕΩΡΓΙΚΗΣ ΕΚΜΕΤΑΛΛΕΥΣΗΣ (ΑΡΧΙΚΗ ΚΑΙ ΜΕΛΛΟΝΤΙΚΗ ΚΑΤΑΣΤΑΣΗ)** |

|  |  |
| --- | --- |
| 3.1 | **Στοιχεία Τυπικής Απόδοσης Φυτικού και Ζωικού Κεφαλαίου Γεωργικής Εκμετάλλευσης** |

Εδώ βλέπετε σύνοψη του πίνακα της τυπικής απόδοσης σε σχέση με τις διάφορες προτεραιότητες του ΠΑΑ και της βαθμολογίας στην υφιστάμενη και στη μελλοντική κατάσταση. Δεν είναι πίνακας που μπορείτε να επέμβετε άμεσα, επηρεάζεται όμως από ότι έχετε δηλώσει στους πίνακες των καλλιεργειών και εκτροφών.

Στην περίπτωση κατά την οποία η τυπική απόδοση είναι μικρότερη των 5.000 ευρώ ή μεγαλύτερη των 7.999 ευρώ στην υφιστάμενη κατάσταση, η εκμετάλλευση του υποψήφιου δεν είναι επιλέξιμη για το υπομέτρο 6.3

|  |  |
| --- | --- |
| **3.2** | **Υποδομές** |

Συμπληρώνετε τους σχετικούς πίνακες για λόγους ορθής περιγραφής της εκμετάλλευσης. Η περιγραφή πρέπει να βρίσκεται σε συνέπεια με το επιχειρηματικό σχέδιο. Π.χ. αν υπάρχει ζωικό κεφάλαιο πρέπει να συμπληρωθεί στάβλος, αν υπάρχουν αροτραίες καλλιέργειες πρέπει να συμπληρωθεί εξοπλισμός κ.λπ. Συμπληρώνονται οι υποδομές και ο εξοπλισμός της εκμετάλλευσης, τόσο στην υφιστάμενη όσο και στη μελλοντική κατάσταση. Υπάρχουν περιγραφές που μπορούν να ομαδοποιηθούν. Π.χ. αν στην εκμετάλλευση υπάρχουν παρελκόμενα ελκυστήρα, αυτά μπορούν να περιγραφούν σε μία εγγραφή όπου στο είδος υποδομών θα γράψετε «Παρελκόμενα ελκυστήρα» και στην περιγραφή, τα παρελκόμενα αυτά, π.χ. 5υνο άροτρο, φρέζα, ισοπεδωτής, σπαρτική μηχανή. Σε αυτήν την περίπτωση, στο πεδίο δημοτική ή τοπική κοινότητα θα βάλετε τη μόνιμη κατοικία του αρχηγού της εκμετάλλευσης εκτός και αν υπάρχει κάποιος λόγος διαφοροποίησης.

|  |  |
| --- | --- |
| **3.3** | **Συμμετοχή σε Ομάδες ή Οργανώσεις Παραγωγών** |

Συμπληρώστε για λόγους βαθμολογίας και πληρότητας του επιχειρηματικού σχεδίου. Δεν αφορά τη συμμετοχή σε άλλα συλλογικά όργανα π.χ. Συνεταιρισμούς αλλά μόνο σε αναγνωρισμένες ομάδες ή αναγνωρισμένες οργανώσεις παραγωγών

ΕΓΓΡΑΦΟ ΤΕΚΜΗΡΙΩΣΗΣ: Συμπληρώστε τον αριθμό του εγγράφου, όπως το έχετε αριθμήσει για να το συμπεριλάβετε στην αίτηση.

|  |  |
| --- | --- |
| **3.4** | **Κωδικός** **ΤΟΠ** |

Υπολογίζεται από το σύστημα, δεν μπορείτε να το αλλάξετε. Δεν θα ταιριάζει πάντα με την παραγωγική κατεύθυνση της γεωργικής εκμετάλλευσης.

|  |  |
| --- | --- |
| **3.5** | **Παραγωγική Κατεύθυνση** |

Υπολογίζεται από το σύστημα, δεν μπορείτε να το αλλάξετε.

**ΕΝΟΤΗΤΑ ΙV. ΣΤΟΙΧΕΙΑ ΕΠΙΧΕΙΡΗΜΑΤΙΚΟΥ ΣΧΕΔΙΟΥ**

**1 Βασικά στοιχεία επιχειρηματικού σχεδίου**

Τα πεδία της ενότητας 3 αφορούν κατά κύριο λόγο ελεύθερο κείμενο. Με βάση αυτό το κείμενο οι αξιολογητές του αιτήματος αποκτούν μία πιο πλήρη εικόνα για τον υποψήφιο και την εκμετάλλευσή του. Σύμφωνα με το άρθρο 10 της Πρόσκλησης, οι υποψήφιοι προκειμένου να αξιολογηθούν υποχρεούνται να υποβάλλουν πολυετές Επιχειρηματικό Σχέδιο, το οποίο πρέπει να περιγράφει με ρεαλιστικότητα τις ενέργειες για την ανάπτυξη της γεωργικής εκμετάλλευσης σε σχέση με την αρχική κατάσταση.

|  |  |
| --- | --- |
| **1.1** | **Σύντομη περιγραφή επιχειρηματικού σχεδίου** |

Σύμφωνα με το άρθρο 10 της Πρόσκλησης του υπομέτρου, στο επιχειρηματικό σχέδιο περιλαμβάνεται σύντομο **βιογραφικό σημείωμα** του αρχηγού της γεωργικής εκμετάλλευσης με ιδιαίτερη αναφορά στο ιστορικό της έναρξης της γεωργικής του δραστηριότητας ως αρχηγού γεωργικής εκμετάλλευσης και τυχόν υφιστάμενα επαγγελματικά προσόντα.

Πρέπει να γίνεται **περιγραφή της αρχικής κατάστασης** με αναφορά σχετικών οικονομικών και λειτουργικών στοιχείων της εκμετάλλευσης και ειδικά στοιχείων για το μέγεθος και τη δυναμικότητα – τυπική απόδοση αυτής, το φυτικό και ζωικό κεφάλαιο, τις υφιστάμενες εγκαταστάσεις και εξοπλισμό, την υφιστάμενη κατεύθυνση εκμετάλλευσης (φυτική, κτηνοτροφική, μικτή).

Ακολουθεί περιγραφή του επιχειρηματικού σχεδίου με περιγραφή και **αιτιολόγηση** της μελλοντικής κατάστασης ως προς τις εκτάσεις των καλλιεργειών και τα εκτρεφόμενα ζώα, τις εγκαταστάσεις και τον εξοπλισμό της εκμετάλλευσης και την κατεύθυνση της (φυτική, κτηνοτροφική, μικτή). Ενδεικτικά η αιτιολόγηση της μελλοντικής κατάστασης μπορεί να συνδέεται με, τον υφιστάμενο εξοπλισμό της εκμετάλλευσης, ιδιαίτερες γνώσεις του γεωργού, την τάση της αγοράς, την απόφαση παραγωγής ποιοτικών προϊόντων που συνδέονται με τον τόπο παραγωγής κ.λπ.

Επίσης, απαιτείται **αναλυτική περιγραφή των δραστηριοτήτων και ενεργειών για την υλοποίηση του επιχειρηματικού σχεδίου συμπεριλαμβανομένων αυτών για την επίτευξη των υποχρεώσεων/δεσμεύσεων του επιχειρηματικού σχεδίου** που ο δικαιούχος αναλαμβάνει. Στις δραστηριότητες και ενέργειες, ενδεικτικά αναφέρουμε την απόκτηση εξοπλισμού, ζωικού κεφαλαίου, θερμοκηπιακών εγκαταστάσεων, βοηθητικών εγκαταστάσεων, αρδευτικών συστημάτων, πιστοποιήσεων βιολογικής παραγωγής ή ολοκληρωμένης διαχείρισης, αδειών λαϊκής αγοράς, τη συνεργασία με μεταποιητές, τη συμμετοχή σε γεωργικές εκθέσεις κ.λπ.

|  |  |
| --- | --- |
| **1.2** | **Χρονοδιάγραμμα υλοποίησης δραστηριοτήτων και ενεργειών για την υλοποίηση του επιχειρηματικού σχεδίου** |

Εδώ θα παρατεθούν ονομαστικά οι ενέργειες που έχουν περιγραφεί αναλυτικά στην προηγούμενη ενότητα και θα γίνει προσπάθεια καθορισμού ενός χρονοπρογραμματισμού επίτευξής τους.

|  |  |
| --- | --- |
| **1.3** | **Ποσοτικές δεσμεύσεις επιχειρηματικού σχεδίου** |

Συμπληρώνεται η ποσοτική δέσμευση του επιχειρηματικού σχεδίου, σύμφωνα με την παράγραφο 1 του άρθρου 11 της Πρόσκλησης του υπομέτρου 6.3, δηλαδή το ποσοστό αύξησης της συνολικής παραγωγικής δυναμικότητας της γεωργικής εκμετάλλευσης (σε όρους τυπικής απόδοσης) του υποψήφιου (αύξηση συνολικής παραγωγικής δυναμικότητας της γεωργικής εκμετάλλευσης τουλάχιστον κατά ποσοστό ίσο με 15%, σε σχέση με την αρχική κατάσταση). Πρέπει επίσης να γίνει μία σύντομη περιγραφή των ενεργειών για την επίτευξη της ποσοτικής δέσμευσης που τίθεται καθώς και να συμπληρωθεί η εκτιμώμενη ημερομηνία επίτευξης.

|  |  |
| --- | --- |
| **1.4** | **Επαγγελματική Ικανότητα** |

Συμπληρώστε αυτά που ισχύουν για τον υποψήφιο.

Εφόσον το πεδίο «επαρκής επαγγελματική ικανότητα» συμπληρωθεί «Όχι», συμπληρώστε «Ναι» στην υποχρέωση παρακολούθησης μαθημάτων και στο πεδίο «Επιθυμητή κατεύθυνση μαθημάτων - ΣΥΝΑΦΕΙΑ ΚΑΤΑΡΤΙΣΗΣ» συμπληρώστε κατάρτιση σε τομέα συναφή με την παραγωγική κατεύθυνση της εκμετάλλευσης στην μελλοντική κατάσταση.

Εφόσον το πεδίο «επαρκής επαγγελματική ικανότητα» (παράγραφος 10 του άρθρου 6 της Πρόσκλησης) συμπληρωθεί «Ναι», συμπληρώστε το σχετικό με την επαγγελματική ικανότητα τίτλο σπουδών, επιβεβαιώνετε ότι αυτός είναι συναφής με την κατεύθυνση του επιχειρηματικού σχεδίου, συμπληρώστε το επίπεδο εθνικού πλαισίου προσόντων και τον αριθμό του εγγράφου τεκμηρίωσης.

Περιπτώσεις όπου το επίπεδο εθνικού πλαισίου προσόντων του τίτλου σπουδών είναι από 3 έως και 5, τότε πρέπει να βρίσκεται σε συνάφεια με τον προσανατολισμό της γεωργικής εκμετάλλευσης, διαφορετικά απαιτείται κατάρτιση 90 ωρών από τον ΟΓΕΕΚΑ – ΔΗΜΗΤΡΑ.

|  |  |
| --- | --- |
| **1.5**  | **Στοιχεία γεωργικής εκμετάλλευσης για αδειοδότηση** |

Αφορά στον προγραμματισμό απόκτησης των κατάλληλων αδειοδοτήσεων για όσες γεωργικές εκμεταλλεύσεις δραστηριοποιούνται στη ζωική παραγωγή. Εφόσον υφίσταται ήδη κάποια αδειοδότηση, στο πεδίο «έγγραφο τεκμηρίωσης» να αναγράφετε τον αριθμό του δικαιολογητικού. Η Άδεια Προέγκρισης, εφόσον δεν υπάρχει, πρέπει να εκδοθεί εντός δεκαοχτώ (18) μηνών από την έκδοση της απόφασης έγκρισης του υποψηφίου στο υπομέτρο 6.3. Η Οριστική Άδεια Εγκατάστασης ελέγχεται κατά την ολοκλήρωση του Επιχειρηματικού Σχεδίου.

|  |  |
| --- | --- |
| **1.6** | **Δεσμεύσεις επιχειρηματικού σχεδίου (Χρονοδιάγραμμα συμμόρφωσης προς τις υποχρεώσεις που προβλέπονται από τον κανονισμό 1305/2013 και τις εθνικές διατάξεις - εκτίμηση)** |

Πρέπει να συμπληρωθούν οι περίοδοι επίτευξης των δεσμεύσεων του επιχειρηματικού σχεδίου.

|  |  |
| --- | --- |
| **1.7** | **Συμβολή από άλλα Μέτρα/Υπομέτρα του ΠΑΑ 2014-2020** |

Στην περίπτωση όπου μέρος των δράσεων ή ενεργειών σχεδιάζεται να υλοποιηθεί από άλλα μέτρα/υπομέτρα/δράσεις του ΠΑΑ 2014-20, πρέπει να αναφέρονται τα σχετικά μέτρα/υπομέτρα/δράσεις ως εξής:

Χρήση συμβουλευτικών υπηρεσιών (Υπομέτρο 2.1),

Συστήματα ποιότητας γεωργικών προϊόντων και τροφίμων (Υπομέτρο 3.1),

Σύσταση ομάδων και οργανώσεων παραγωγών (Μέτρο 9).

|  |  |
| --- | --- |
| **2.** | **Δαπάνες επιχειρηματικού σχεδίου** |

Στις καρτέλες αυτές συμπληρώνονται στοιχεία που αφορούν τις απαραίτητες δαπάνες για την υλοποίηση του επιχειρηματικού σχεδίου καθώς και τη χρηματοδότησή τους. Οι δαπάνες και οι πηγές χρηματοδότησης είναι ενδεικτικές και όχι δεσμευτικές. Παρόλα αυτά είναι υποχρεωτικό να συμπληρωθούν και πρέπει να βρίσκονται σε συνάφεια με τους στόχους του επιχειρηματικού σχεδίου αλλά και την σχέση μεταξύ υφιστάμενης και μελλοντικής κατάστασης.

|  |  |
| --- | --- |
| **2.1** | **Δαπάνες επιχειρηματικού σχεδίου** |

Συμπληρώστε τις δαπάνες που προγραμματίζονται για την υποστήριξη της υλοποίησης του επιχειρηματικού σχεδίου. Οι δαπάνες αυτές πρέπει να συνάδουν με την εξέλιξη του καλλιεργητικού σχήματος ή/και της εκτροφής και να είναι σε συμφωνία με όσα έχουν δηλωθεί στην καρτέλα «Υποδομές» (βλέπε ανωτέρω Ενότητα ΙΙ 3.2 Υποδομές). Παραδείγματα δαπανών μπορεί να είναι η αγορά γεωργικών συμβουλών, η αγορά κτηνιατρικών συμβουλών, η αγορά ζώων στην περίπτωση αύξησης του ζωικού κεφαλαίου, η μίσθωση γης, η αμοιβή εργατών γης, η αγορά μηχανολογικού εξοπλισμού, οι δαπάνες για εγκατάσταση φυτείας, η αμοιβή λογιστή για τήρηση βιβλίων β’ κατηγορίας, οι δαπάνες για αγορά λιπασμάτων και φυτοπροστατευτικών σκευασμάτων κ.λπ.

|  |  |
| --- | --- |
| **2.2** | **Συγκεντρωτικές Δαπάνες επιχειρηματικού σχεδίου** |

Πρόκειται για τον ανακεφαλαιωτικό πίνακα των δαπανών που έχετε συμπληρώσει στην ανωτέρω καρτέλα 2.1

|  |  |
| --- | --- |
| **2.3** | **Χρηματοδοτικό σχήμα επιχειρηματικού σχεδίου** |

Σε αυτόν τον πίνακα συμπληρώνετε τις άμεσες ή έμμεσες πηγές χρηματοδότησης του επιχειρηματικού σχεδίου. Οι πηγές αυτές, εκτός από την άμεση ενίσχυση του μέτρου 6.3 και τα ίδια κεφάλαια, μπορεί να είναι ο δανεισμός, αλλά και οι έμμεσες μειώσεις κόστους που προκύπτουν από τη συμμετοχή σε μέτρα που δεν χρηματοδοτούν άμεσα τον παραγωγό αλλά χρηματοδοτούν την παροχή υπηρεσιών προς αυτόν.

|  |  |
| --- | --- |
| **3.** | **Αποδοχή όρων και προϋποθέσεων** |

Επιλέξτε [ΝΑΙ] σε όλα τα σχετικά πεδία εφόσον συμφωνείτε με κάθε όρο ή προϋπόθεση η οποία τίθεται ως προαπαιτούμενο για την ένταξή σας στο υπομέτρο 6.3.

Η αποδοχή όλων των όρων και προϋποθέσεων είναι προϋπόθεση για την ολοκλήρωση της υποβολής.

**ΕΝΟΤΗΤΑ V. ΚΑΤΑΛΟΓΟΣ ΔΙΚΑΙΟΛΟΓΗΤΙΚΩΝ ΤΑ ΟΠΟΙΑ ΣΥΝΟΔΕΥΟΥΝ ΤΟ ΦΑΚΕΛΟ ΥΠΟΨΗΦΙΟΤΗΤΑΣ**

**Κατάλογος Δικαιολογητικών**

Εδώ ανεβάζετε τα δικαιολογητικά. Καλό είναι τα δικαιολογητικά να είναι ασπρόμαυρα, όλα τα σκάνερ έχουν την επιλογή να σκανάρουν σε ασπρόμαυρο. Η αναγκαιότητα ασπρόμαυρων δικαιολογητικών προκύπτει από το ότι σαν όγκος δεδομένων τα έγχρωμα δικαιολογητικά είναι πολύ μεγαλύτερα με αποτέλεσμα όταν τις τελευταίες μέρες θα προσπαθείτε μαζικά να ανεβάσετε δικαιολογητικά, να υπάρχει ο κίνδυνος το σύστημα να γίνει πολύ αργό. Επίσης, κατά το σκανάρισμα, αναλύσεις άνω των 200 dpi είναι άχρηστες, απλά δημιουργούν μεγαλύτερα αρχεία χωρίς να προσφέρουν κάτι παρά μόνο αυξάνουν την πιθανότητα καθυστέρησης.

Στην αναδιπλούμενη λίστα υπάρχει ήδη μία αρίθμηση την οποία πρέπει να την ακολουθήσετε κατά την αρίθμηση των δικαιολογητικών. Την λίστα αυτή την παραθέτουμε και στο τέλος των οδηγιών ώστε να την τυπώσετε και να την έχετε ως οδηγό κατά τη συμπλήρωση των αντίστοιχων πεδίων όπου σας ζητείται να συμπληρώσετε τον αριθμό του εγγράφου. Όπως γίνεται αντιληπτό, η αρίθμηση των δικαιολογητικών με βάση τον αριθμό που υπάρχει στην αναδιπλούμενη λίστα θα οδηγήσει στο να παραλείπονται κάποιοι αριθμοί, κάτι το οποίο δεν αποτελεί πρόβλημα. Π.χ. αν ο υποψήφιος είναι Έλληνας πολίτης, τότε η σειρά της αρίθμησης των δικαιολογητικών είναι:

|  |  |
| --- | --- |
| 1 | Βεβαίωση εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ) σε ισχύ, ως επαγγελματία αγρότη (όχι νεοεισερχόμενου) |
| 2 | Αντίγραφο των δύο όψεων του αστυνομικού δελτίου ταυτότητας ή της σχετικής προσωρινής βεβαίωσης της αρμόδιας αρχής ή αντίγραφο διαβατηρίου ή αντίγραφο άδειας οδήγησης ή αντίγραφο ατομικού βιβλιαρίου υγείας όλων των ασφαλιστικών φορέων |
| 3 | Πιστοποιητικό Οικογενειακής Κατάστασης. |
| 4 | Βεβαίωση Δημάρχου για το μόνιμο της κατοικίας με αριθμό πρωτοκόλλου και ημερομηνία έκδοσης όχι προγενέστερη του ενός εξαμήνου από την έναρξη της υποβολής αιτήσεων στήριξης |
| 5 | Δήλωση Φορολογίας Εισοδήματος Ε1 ετών 2015, 2016 και 2017 (εισοδήματα 1.1.2015 - 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |

Αν για κάποιο λόγο απαιτούνται για ένα πράγμα περισσότερα του ενός έγγραφα, μπορείτε να τα συμπληρώνεται και με τη χρήση τελείας. Δηλαδή, αν για την τεκμηρίωση της ιδιοκτησίας πρέπει να ανεβάσετε 4 έγγραφα, μπορείτε να τα ονομάσετε, π.χ. 22.1, 22.2, 22.3 και 22.4

|  |
| --- |
| **ΚΑΤΑΛΟΓΟΣ ΔΙΚΑΙΟΛΟΓΗΤΙΚΩΝ ΤΑ ΟΠΟΙΑ ΣΥΝΟΔΕΥΟΥΝ ΤΟ ΦΑΚΕΛΟ ΥΠΟΨΗΦΙΟΤΗΤΑΣ** |
| **Α/Α** | **ΟΝΟΜΑΣΙΑ/ΠΕΡΙΓΡΑΦΗ ΣΥΝΗΜΜΕΝΟΥ ΔΙΚΑΙΟΛΟΓΗΤΙΚΟΥ** |
|
| 1 | Βεβαίωση εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ) σε ισχύ, ως επαγγελματία αγρότη (όχι νεοεισερχόμενου) |
| 2 | Αντίγραφο των δύο όψεων του αστυνομικού δελτίου ταυτότητας ή της σχετικής προσωρινής βεβαίωσης της αρμόδιας αρχής ή αντίγραφο διαβατηρίου ή αντίγραφο άδειας οδήγησης ή αντίγραφο ατομικού βιβλιαρίου υγείας όλων των ασφαλιστικών φορέων |
| 3 | Πιστοποιητικό Οικογενειακής Κατάστασης. |
| 4 | Βεβαίωση Δημάρχου για το μόνιμο της κατοικίας με αριθμό πρωτοκόλλου και ημερομηνία έκδοσης όχι προγενέστερη του ενός εξαμήνου από την έναρξη της υποβολής αιτήσεων στήριξης |
| 5 | Για τους αλλοδαπούς υποψηφίους: "Έγγραφο πιστοποίησης μόνιμης διαμονής πολίτη της Ένωσης" ή "Δελτίο μόνιμης διαμονής μέλους οικογένειας πολίτη της Ένωσης" ή Άδεια διαμονής μακράς διαρκείας που να υπερβαίνει τα 5 έτη κ.λπ. |
| 6 | Δήλωση Φορολογίας Εισοδήματος Ε1 ετών 2015, 2016 και 2017 (εισοδήματα 1.1.2015 - 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |
| 7 | Εκκαθαριστικό Δήλωσης Φορολογίας Εισοδήματος Ε1 ετών 2015, 2016 και 2017 (εισοδήματα 1.1.2015 - 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |
| 8 | Αντίγραφο της Κατάστασης Οικονομικών Στοιχείων από Επιχειρηματική Δραστηριότητα (έντυπο Ε3) εισοδημάτων ετών 2015, 2016 και 2017 (από 1.1.2015 έως 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |
| 9 | Εφόσον κάποια από τα έτη 2015, 2016 δεν έχουν υποβληθεί φορολογικές δηλώσεις Ε1 και Ε3, υποβάλλεται υπεύθυνη δήλωση ότι ο υποψήφιος δεν ήταν υπόχρεος σε υποβολή δηλώσεων φορολογίας εισοδήματος για το συγκεκριμένο έτος. |
| 10 | Εφόσον υπάρχει σύζυγος: Δήλωση Φορολογίας Εισοδήματος Ε1 ετών 2015, 2016 και 2017 (εισοδήματα 1.1.2015 - 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |
| 11 | Εφόσον υπάρχει σύζυγος: Εκκαθαριστικό Δήλωσης Φορολογίας Εισοδήματος Ε1 ετών 2015, 2016 και 2017 (εισοδήματα 1.1.2015 - 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |
| 12 | Εφόσον υπάρχει σύζυγος: Αντίγραφο της Κατάστασης Οικονομικών Στοιχείων από Επιχειρηματική Δραστηριότητα (έντυπο Ε3) εισοδημάτων ετών 2015, 2016 και 2017 (από 1.1.2015 έως 31.12.2017) ή των ετών 2016, 2017 και 2018 (εισοδήματα 1.1.2016 - 31.12.2018) |
| 13 | Εφόσον υπάρχει σύζυγος: Εφόσον κάποια από τα έτη 2015, 2016 δεν έχουν υποβληθεί φορολογικές δηλώσεις Ε1 και Ε3, υποβάλλεται υπεύθυνη δήλωση ότι ο υποψήφιος δεν ήταν υπόχρεος σε υποβολή δηλώσεων φορολογίας εισοδήματος για το συγκεκριμένο έτος. |
| 14 | Βεβαίωση ασφάλισης στον ΟΓΑ σχετικά με την άσκηση γεωργικής δραστηριότητας. |
| 15 | Εφόσον υπάρχει σύζυγος ασφαλισμένος στον ΟΓΑ: Βεβαίωση του ΟΓΑ ότι είναι ασφαλισμένος ως αλιέας |
| 16 | Αντίγραφο μελισσοκομικού βιβλιαρίου |
| 17 | Ιδιωτικό συμφωνητικό μεταξύ του υποψηφίου και του συντάκτη του επιχειρηματικού σχεδίου που αφορά στην εκπόνηση του επιχειρηματικού σχεδίου και την τεχνική στήριξη του δικαιούχου μέχρι την ολοκλήρωσή του. |
| 18 | Έγγραφο τεκμηρίωσης ιδιότητας συμβούλου γεωτεχνικού ή τεχνολόγου γεωπονίας. |
| 19 | Βεβαίωση έναρξης δραστηριοτήτων στην αρμόδια Δ.Ο.Υ. ή βεβαίωση μεταβολών εργασιών, συμπεριλαμβανομένης περιγραφής της κύριας και δευτερευόντων δραστηριοτήτων της επιχείρησης - ΚΑΔ. |
| 20 | Υπεύθυνη δήλωση υποψηφίου σύμφωνα με την παράγραφο 3.12 του άρθρου 14 της αρ. 592/23-1-2019 Πρόσκλησης |
| 21 | Εφόσον υπάρχει σύζυγος: ΥΔ συζύγου για το ΑΦΜ του/της, περί εγγραφής στο ΜΑΑΕ και υποβολής δήλωσης ΟΣΔΕ (παράγραφος 3.20 του άρθρου 14 της αρ. 592/23-1-2019 Πρόσκλησης) |
| 22 | Εφόσον υπάρχει σύζυγος: δικαιολογητικά για όσα αγροτεμάχια/ζωικό κεφάλαιο είναι στην ιδιοκτησία της /του συζύγου, εφόσον αυτά έχουν δηλωθεί στο ΟΣΔΕ 2018 ως μισθωμένα (π.χ. Ε9) |
| 23 | Καταστατικό ή άλλο εταιρικό έγγραφο Ομάδας ή Οργάνωσης Παραγωγών περί συμμετοχής του υποψηφίου δικαιούχου στην εν λόγω Ομάδα ή Οργάνωση Παραγωγών (δικαιολογητικό βαθμολόγησης) |
| 24 | Αποδεικτικά έγγραφα Πιστοποιητικού Οργανισμού για Ολοκληρωμένη Διαχείριση ή Παραγωγή Βιολογικών Προϊόντων |
| 25 | Εφόσον υπάρχει, αντίγραφο πιστοποιητικού επαγγελματικής εκπαίδευσης / κατάρτισης διάρκειας τουλάχιστον 90 ωρών σε συνάφεια με τον προσανατολισμό της γεωργικής εκμετάλλευσης ή αντίγραφο τίτλου σπουδών/ πτυχίο γεωτεχνικής κατεύθυνσης, τουλάχιστον επιπέδου 3 του Εθνικού Πλαισίου Προσόντων. |
| 26 | Εφόσον υπάρχει, άδεια προέγκρισης εγκατάστασης ή άδεια εγκατάστασης πτηνοκτηνοτροφικής εγκατάστασης |
| 27 | Εφόσον ο/η υποψήφιος λαμβάνει σύνταξη αναπηρίας ή/και επίδομα αναπηρίας με ποσοστό αναπηρίας ίσο ή μεγαλύτερο του 67%, βεβαίωση από ΚΕΠΑ ως ικανός/ή για εργασία (βιοποριστικό επάγγελμα) |
| 28 | Δικαιολογητικό σχετικά με στοιχεία της υφιστάμενης κατάστασης όπου στοιχειοθετούνται τιμές κριτηρίων βαθμολογίας που ορίζονται από τις Περιφέρειες (1) |
| 29 | Δικαιολογητικό σχετικά με στοιχεία της υφιστάμενης κατάστασης όπου στοιχειοθετούνται τιμές κριτηρίων βαθμολογίας που ορίζονται από τις Περιφέρειες (2) |
| 30 | Αντίγραφο της πρώτης σελίδας βιβλιαρίου του τραπεζικού λογαριασμού στον οποίο μετέχει ο υποψήφιος και από τον οποίο να προκύπτει σαφώς ο αριθμός ΙΒΑΝ. |
| 31 | Αντίγραφο τίτλου σπουδών (π.χ. απολυτήριο λυκείου) |
| 32 | Άλλο (Περιγράψτε): |

**ΕΝΟΤΗΤΑ VΙ. ΟΡΙΣΤΙΚΟΠΟΙΗΣΗ ΚΑΙ ΑΠΟΣΤΟΛΗ ΤΟΥ ΣΧΕΔΙΟΥ ΕΡΓΟΥ**

**Οριστικοποίηση και Υποβολή της Επενδυτικής Πρότασης**

Επιλέξτε Έλεγχος Ορθότητας για να επιβεβαιωθεί η ορθότητα των στοιχείων της υποβολής.

Επιλέξτε Εκτύπωση Ελέγχου για να εκτυπώσετε τα αποτελέσματα του ελέγχου ορθότητας.

Επιλέξτε Υποβολή για να ολοκληρωθεί η ενέργεια υποβολής της αίτησης στήριξης.

**Προσοχή** μετά την υποβολή δεν έχετε την δυνατότητα για περαιτέρω επεξεργασία των στοιχείων της αίτησης.

Εφόσον η αίτηση, μαζί με το επιχειρηματικό σχέδιο και τα συνημμένα δικαιολογητικά, οριστικοποιηθεί, λαμβάνει μοναδικό κωδικό και ημερομηνία οριστικοποίησης από το ΠΣΚΕ από την οποία τεκμαίρεται το εμπρόθεσμο της ηλεκτρονικής υποβολή

Η ορθή καταχώρηση και υποβολή πλήρους ηλεκτρονικού φακέλου στη διαδικτυακή εφαρμογή του ΠΣΚΕ, η πληρότητα αυτού και η εμπρόθεσμη οριστικοποίησή του είναι της αποκλειστικής ευθύνης του αιτούντα

Από-οριστικοποίηση της αίτησης ώστε να γίνει διόρθωση ή τροποποίηση ή συμπλήρωση των αιτήσεων, συμπλήρωση τυχόν ελλειπόντων στοιχείων, συμπληρωματικών ή διευκρινιστικών ή ανάκλησή τους, είναι δυνατή μέσω του ΠΣΚΕ μέχρι και την 3η εργάσιμη ημέρα πριν την ημερομηνία λήξης της προθεσμίας οριστικοποίησης που ορίζεται στην σχετική πρόσκληση υποβολής αιτήσεων στήριξης.

|  |
| --- |
| **Η ΠΡΟΪΣΤΑΜΕΝΗ ΤΗΣ ΥΠΗΡΕΣΙΑΣ** |
| **Π. ΠΥΡΙΟΒΟΛΗ** |